sagorsarker/bangla-wikipedia huggingface dataset:
ইন্দোনেশিয়া এয়ারএশিয়া ফ্লাইট ৮৫০১

ইন্দোনেশিয়া এয়ারএশিয়া ফ্লাইট ৮৫০১ (QZ8501/AWQ8501) ইন্দোনেশিয়া এয়ারএশিয়া বিমানটি ইন্দোনেশিয়া থেকে সিঙ্গাপুর যাওয়ার পথে ২৮ ডিসেম্বর, ২০১৪ সালে হারিয়ে যায়, এসময় বিমানটিতে ১৫৫ জন যাত্রী এবং ৭ জন কর্মী ছিল। ইন্দোনেশিয়া এয়ারএশিয়া মালেশিয়ার অধিভুক্ত কম খরচের একটি বিমান সংস্থা।
প্রাথমিক পর্যায়ে- ভারি ঝড়বৃষ্টি এবং বজ্রপাৎ; বিমানটির নিখজের কারণ হিসাবে বিবেচনা করা হয়েছিল।
ফ্লাইটটি পশ্চিম ইন্দোনেশিয়ান সময় (ইউটিসি+০৭) ০৫.৩৫ মিনিটে জুরাবায়ার জুনাইদা আন্তর্জাতিক বিমানবন্দর থেকে উড্ডয়ন করে এবং চাঙ্গি আন্তর্জাতিক বিমানবন্দরে সিঙ্গাপুর স্থানীয় সময় (ইউটিসি+০৮)সকাল ০৮ঃ৩০ মিনিটে অবতরন করার কথা ছিল। বিমানটি ইন্দোনেশিয়ান এয়ার ট্রাফিক নিয়ন্ত্রণ অধীনে থাকার সময় খারাপ আবহাওয়া কারণ দেখিয়ে মূল ফ্লাইট পাথ থেকে বিচ্যুতির অণুরোধ জানায়। পাইলট পুরু মেঘ এড়াতে আরোহণের অণুরোধ করেছিল, যদিও ট্রান্সপন্ডার দ্বারা নির্দেশিত এবং ফ্লাইটরাডার দ্বারা সংগৃহীত উচ্চতা ছিল . এয়ার ট্রাফিক নিয়ন্ত্রকের সঙ্গে বিমানটির যোগাযোগ বিচ্ছিন্ন হয় স্থানীয় সময় সকাল ০৬ঃ১৭ মিনিটে যখন বিমানটি জাভা সাগরে বেলিতাং দ্বীপের কাছাকাছি ছিল ইন্দোনেশিয়ান এয়ার ট্রাফিক নিয়ন্ত্রণ অধীনে, স্বাভাবিক উচ্চতা ও গতিতে একটি আবহাওয়া বিশ্লেষণ বলছে, বিমান নিখোঁজের কয়েক মিনিট পূর্বে একটি ঝড়ের কবলে পরেছিল। জাভা দ্বীপ
ইন্দোনেশিয়ান পরিবহন মন্ত্রণালয় বলেছে, নিখোঁজ বিমান থেকে কোন বিপদ সংকেত পাঠানো হয়নি। 
বিমানটির নির্মাতা সংস্থা এয়ারবাস (মডেল - ৩২০) ক্রমিক নং ৩৬৪৮, বিমান নিবন্ধন নন PK-AXC. এটি প্রথম উড্ডয়ন করে ২৫ সেপ্টেম্বর, ২০০৮ এবং এয়ারএশিয়াকে হস্তান্তর করা হয় ১৫ অক্টোবর, ২০০৮। বিমান প্রায় ১৩,৬০০ ফ্লাইট এবং প্রায় ২৩,০০০ ফ্লাইট ঘণ্টা চলেছে। এটির সর্বশেষ নির্ধারিত রক্ষনাবেক্ষন করা হয় ১৬ নভেম্বর, ২০১৪ সালে। বিমানতে দুটি আন্তর্জাতিক CFM56-5B6 ইঞ্জিন এবং ১৮০ জন যাত্রী বহন করার জন্য তৈরি।
এয়ারএশিয়া ১৬২ জন যাত্রী ও ক্রূর জাতীয়তা প্রকাশ করেছে, যাদের মধ্যে ১৪৪ জন বয়স্ক, ১৭ শিশু এবং একটি নবজাতক। 
বিমানে পাইলট ছিলেন:
সেন্ট যোসেফস্ স্কুল এন্ড কলেজ

১৯৩০ সালে খ্রিস্টান ধর্মপ্রচারক কানেভল্লীর সহযোগিতায় সেন্ট যোসেফস্ প্রাথমিক বিদ্যালয় এর যাত্রা শুরু হয়। পরে ফাদার কাত্তানেয় এর চেষ্টায় ৫ম শ্রেণী খোলা হয়। শিক্ষক হিসেবে নিয়োগপ্রাপ্ত হন পলিক গমেজ, যোসেফ ছৈয়াল, প্রয়াত ডানিয়েল কোড়াইয়া, প্রয়াত যোসেফ রোজারিও, প্রয়াত ফ্রান্সিস কস্তা ও লুইজা দিদি মনি। এরপর কানেভল্লীর আহ্বানে প্রয়াত আঃ ছাত্তার চৌধুরী শিক্ষক ও পরামর্শক হিসেবে যুক্ত হন।
১৯৬৩ সালে ভেরপল্লী ও চেসকাতোর অক্লান্ত চেষ্টায় বর্তমান গীর্জার সংলগ্ন চত্বরে নির্মিত হয় ১১ কক্ষ বিশিষ্ট ইংরেজি U আকৃতির বৃহদাকার এই স্কুল। এতে ব্যবহৃত জমিটি দান করেন মরহুম রহিম উদ্দিন মৃধা ও কাউন্সিলর চেয়ারম্যান মরহুম রকিব উল্লাহ মৃধা এবং সার্বিক সহযোগিতা করেন মরহুম সাব্দুল আলী প্রমাণিক। এ সময়েই স্কুলটি জুনিয়র হাই স্কুলে উন্নিত করা হয়।
২০১৫ সালে এর কলেজ শাখা উদ্বোধন করা হয়। ২০১৮ সালে সেন্ট যোসেফস্ প্রাইমারি স্কুলকে সেন্ট যোসেফস্ হাইস্কুলের সাথে যুক্ত করা হয় এবং পুনঃনামকরণ করে সেন্ট যোসেফস স্কুল এন্ড কলেজ করা হয়।
বর্তমানে প্রাথমিক শাখার শিক্ষাথী সংখ্যা ৯৫০ জন এবং মাধ্যমিক শাখার শিক্ষাথী সংখ্যা ১৩৫৬ জন। অধ্যক্ষ ড. ফা: শংকর ডমিনিক গমেজের নেতৃত্বে প্রাইমারি শাখায় ১৫ জন শিক্ষক, মাধ্যমিক শাখায় ৩৭ জন শিক্ষক এবং কলেজ শাখায় ২০ জন প্রভাষক শিক্ষা দিয়ে যাচ্ছেন।
এই প্রতিষ্ঠানে নার্সারি থেকে ১২শ শ্রেণী পর্যন্ত ছাত্রদের পাঠদান করা হয়। মাধ্যমিক ও উচ্চ মাধ্যমিক শ্রেণীতে বিজ্ঞান, মানবিক ও বাণিজ্য শাখায় শিক্ষার্জনের সুযোগ রয়েছে।
পর্বশেষ পরীক্ষা ছাড়াও প্রতি পর্বে দু'টি করে শ্রেণী-পরীক্ষা গ্রহণ করা হয়।
প্রতিষ্ঠাকালীন সময় হতে সেন্ট যোসেফস স্কুল এন্ড কলেজ পি.এস.সি, জে.এস.সি, এস.এস.সি ও এইচ.এস.সি পরীক্ষায় কৃতিত্বপূর্ণ ফলাফল করছে।
২০১৯ হতে বর্তমান সময় পর্যন্ত সেন্ট যোসেফস স্কুল এন্ড কলেজের এইস.এস.সি পরীক্ষার ফলাফল নিম্নরূপ:
২০১৯ হতে বর্তমান সময় পর্যন্ত এস.এস.সি পরীক্ষায় এ প্রতিষ্ঠানের ফলাফল নিম্নরূপ:
১৯৮৭ সালে শ্রেষ্ঠত্বের জন্য বিদ্যালয়টি জাতীয় পুরস্কার লাভ করে। এছাড়া ১৯৮৮, ১৯৯১ ও ২০১০ সালে এই বিদ্যালয়টি নাটোর জেলার শ্রেষ্ঠ বিদ্যালয়ের স্বীকৃতি লাভ করে এবং ২০২১ সালের এইচএসসি পরীক্ষায় নাটোর জেলার সবচেয়ে বেশি এ প্লাস পায় এই প্রতিষ্ঠানের কলেজ শাখা থেকে।
ওয়াহাব রিয়াজ

ওয়াহাব রিয়াজ (পাঞ্জাবি, ) হলেন একজন পাকিস্তানি আন্তর্জাতিক ক্রিকেটার। তিনি বা-হাতি ফাস্ট বোলার এবং ডান হাতি ব্যাটসম্যান হিসেবে পরিচিত। রিয়াজ লাহোরের এইটসান কলেজের সাবেক ছাত্র। তিনি প্রায়শই গতিতে বল করতে পারেন এবং বল করে থাকেন।
ওয়াহাব রিয়াজের ২০১০ সালের সিরিজের তৃতীয় টেস্টে ইংল্যান্ডের বিরুদ্ধে তার টেস্ট ক্রিকেটে অভিষেক হয়। ইংল্যান্ড প্রথমে ব্যাটিং করতে নামে এবং ওয়াহাব ৬৩ রান খরচ করে ৫ উইকেট লাভ করেন। পাকিস্তানের প্রথম ইনিংসে ওয়াহাব ৩ নং ব্যাটিং করতে নেমে ২৭ রান করেন।
১ মার্চ, ২০১৫ তারিখে ব্রিসবেন ক্রিকেট গ্রাউন্ডে অনুষ্ঠিত ক্রিকেট বিশ্বকাপে পাকিস্তানের প্রথম ক্রিকেটার হিসেবে বিশ্বকাপের কোন খেলায় রিয়াজ অর্ধ-শতকসহ ৪ উইকেট লাভ করেন। খেলায় তিনি ম্যান অব দ্য ম্যাচের পুরস্কার লাভ করেন।
কালনীর ঢেউ

কালনীর ঢেউ বাংলা লোকশিল্পের অন্যতম দিকপাল বাউল সম্রাট শাহ আবদুল করিম রচিত একটি গানের বই।
গ্রন্থটির প্রকাশক হচ্ছেন মোঃ নুরজালাল (বাবুল)।১৩৮৮ বঙ্গাব্দের আশ্বিনে (১৯৮১ সালের সেপ্টেম্বর মাসে) গ্রন্থটি প্রথম প্রকাশিত হয়। বর্তমানে গ্রন্থটির ষষ্ঠ সংস্করণ বাজারে পাওয়া যাচ্ছে।
বিভিন্ন ধরনের সর্বমোট ১৬৭টি গান নিয়ে গ্রন্থটি রচিত হয়েছে। প্রকাশক গানগুলোকে বিভিন্ন শ্রেণীতে বিভক্ত করেছেন। শ্রেণীগুলো হচ্ছে
কর্ণ শর্মা

কর্ণ বিনোদ শর্মা (জন্ম: ২৩ অক্টোবর, ১৯৮৭) উত্তরপ্রদেশের মিরাটে জন্মগ্রহণকারী ভারতের উদীয়মান ক্রিকেটার। ভারত ক্রিকেট দলের অন্যতম সদস্য কর্ণ শর্মা অল-রাউন্ডার হিসেবে প্রতিদ্বন্দ্বিতা করছেন। এছাড়াও ঘরোয়া ক্রিকেটে রেলওয়ে ক্রিকেট দলে খেলছেন। বামহাতি ব্যাটসম্যান ও লেগ ব্রেক বোলিংয়ের পারদর্শী তিনি।
২০০৭-০৮ মৌসুমের রঞ্জি ট্রফিতে কার্নেল সিং স্টেডিয়ামে জম্মু ও কাশ্মিরের বিপক্ষে প্রথম-শ্রেণীর ক্রিকেটে বিশেষজ্ঞ ব্যাটসম্যান হিসেবে প্রথমবারের মতো অংশ নেন। ১৭ চারের মারে ২৩২ বলে ১২০ রান সংগ্রহ করেন যাতে তার দল রেলওয়ে ক্রিকেট দল ইনিংস ও ৮৮ রানের ব্যবধানে পরাজিত করে। ২০১৪ সালের ইন্ডিয়ান প্রিমিয়ার লিগে সানরাইজার্স হায়দরাবাদের সাথে চুক্তিবদ্ধ হন ও ২৫.০৬ গড়ে ১৫ উইকেট তুলে নেন। ভারত এ-দলের সদস্য হিসেবে চারদেশীয় প্রতিযোগিতায় অংশ নেন। সেখানে তিন খেলায় অংশ নেন। তন্মধ্যে দক্ষিণ আফ্রিকা এ-দলের বিপক্ষে ১৬ বলে ৩৯ রান সংগ্রহ করে দলকে জয়ে প্রভূত সহায়তা করেন।
৫ আগস্ট, ২০১৪ তারিখে বিসিসিআই কর্তৃক ক্যাপ প্রত্যাশী কেরালার উইকেট-কিপার সঞ্জু স্যামসনের সাথে তাকেও ইংল্যান্ডের বিপক্ষে ১৭-সদস্যের ভারতের একদিনের ও টুয়েন্টি২০ আন্তর্জাতিক দলে খেলার জন্য মনোনীত করা হয়। তিনি অমিত মিশ্রের পরিবর্তে দলে ঠাঁই পান।
৭ সেপ্টেম্বর, ২০১৪ তারিখে টুয়েন্টি২০ আন্তর্জাতিকে ইংল্যান্ড সফরে স্বাগতিক ইংল্যান্ডের বিপক্ষে অভিষেক ঘটে তার। খেলায় তিনি জো রুটের উইকেটসহ ১/২৮ পান। এরপর ১৩ নভেম্বর, ২০১৪ তারিখে সফরকারী শ্রীলঙ্কা ক্রিকেট দলের বিপক্ষে একদিনের আন্তর্জাতিকে অভিষিক্ত হন তিনি। ৯ ডিসেম্বর, ২০১৪ তারিখে অ্যাডিলেডে অস্ট্রেলিয়ার বিপক্ষে টেস্ট অভিষেক ঘটে।
আইপিএলের ফ্রাঞ্চাইজ দল সানরাইজার্স হায়দরাবাদ দলের পক্ষে ২০১৩ সালে চুক্তিবদ্ধ হন। বোলিং লাইন-আপে ডেল স্টেইন, থিসারা পেরেরা ও অমিত মিশ্রের সাথে তিনি বিপক্ষের ব্যাটসম্যানদের মোকাবেলায় জড়িত হন। প্রতিযোগিতার শুরুতে কিংস ইলাভেন পাঞ্জাবের ব্যাটসম্যানদেরকে তার স্পিন দিয়ে সম্মোহিত করেন।
নাফাখুম জলপ্রপাত

নাফাখুম জলপ্রপাত বান্দরবান জেলায় অবস্থিত একটি প্রাকৃতিক জলপ্রপাত। নাফাখুম শব্দটি মারমা শব্দ ""ঙাফা-খোং"" থেকে এসেছে। ""ঙাফা"" অর্থ 'মাছ' আর ""খোং"" অর্থ 'জলপ্রপাত'। রেমাক্রী নদীতে এক ধরনের মাছ পাওয়া যায়, যার নাম নাফা মাছ। এই মাছ সবসময় স্রোতের ঠিক বিপরীত দিকে চলে। বিপরীত দিকে চলতে চলতে মাছগুলো যখন লাফিয়ে ঝর্ণা পার হতে যায় ঠিক তখনই আদিবাসীরা লাফিয়ে ওঠা মাছগুলোকে জাল বা কাপড় দিয়ে ধরে ফেলে। এ থেকে এই ঝর্ণার নাম দেওয়া হয়েছে নাফাখুম ঝর্ণা। এটিকে আমিয়াখুম জলপ্রপাতের পরই বাংলাদেশের দ্বিতীয় বড় জলপ্রপাত হিসেবে ধরা হয়। অনিন্দ্য সুন্দর এই জলপ্রপাতটি রেমাক্রি থেকে মাত্র আড়াই ঘণ্টা হাঁটার পথ দূরত্বে অবস্থিত।
বান্দরবান জেলার থানচি উপজেলার রেমাক্রি ইউনিয়নে এই জলপ্রপাতটি অবস্থিত। বান্দরবান জেলার থানচি উপজেলার রেমাক্রি একটি মারমা অধু্যসিত এলাকা। বান্দরবান হতে ৭৯ কি.মি. দুরে অবস্থিত থানচি। সাঙ্গু নদীর পাড়ে অবস্থিত থানচি বাজার। এই সাঙ্গু নদী ধরে রেমাক্রীর দিকে ধীরে ধীরে উপরে উঠতে হয় নৌকা বেঁয়ে। কারণ নদীটি রেমাক্রী হতে থানচির দিকে ধীরে ধীরে ঢালু হয়ে এসেছে এবং এই জন্য এখানে অনেক স্রোত থাকে। নদীর কিছুদূর পর পর ১-২ ফুট এমন কি কোথাও কোথাও ৪/৫ ফুট পর্যন্ত ঢালু হয়ে নিচে নেমেছে। নদীর দুপাশে সবুজে মোড়ানো উচু উচু পাহাড় রয়েছে। কোন কোন পাহাড় এতই উচু যে তার চূড়া ঢেকে থাকে মেঘের আস্তরে। সবুজে ঘেরা সে পাহাড়ে মাঝে মাঝে দু একটি উপজাতী বসতঘর দেখা যায়। পাহাড়ের ঢালুতে টিন আর বেড়ার ঘর গুলো মারমা ভাষায় বলে ‘খুম’ মানে হচ্ছে জলপ্রপাত। রেমাক্রি থেকে তিন ঘণ্টার হাঁটা পথ দূরত্বে এই জলপ্রপাত।
বান্দরবান শহর থেকে থানচি উপজেলা সদরের দূরত্ব ৭৯ কি.মি.। রিজার্ভ চাঁদের গাড়ীতে বান্দরবান থেকে থানচি যেতে সময় লাগে ৩ ঘণ্টা। বর্ষায় ইঞ্জিনবোটে থানচি থেকে তিন্দু যেতে সময় লাগে আড়াই ঘণ্টা। তিন্দু থেকে রেমাক্রি যেতে লাগবে আরও আড়াই ঘণ্টা। শীতের সময় ইঞ্জিন বোট চলার মত নদীতে যথেষ্ট গভীরতা থাকেনা। তখন ঠ্যালা নৌকাই একমাত্র বাহন। রেমাক্রি বাজার থেকে দুইভাবে নাফাখুম-এ যাওয়া পথ আছে। এক ঘণ্টা উঁচু-নিচু পাহাড়ী পথ মাড়িয়ে (পাহাড় ডিঙিয়ে) তারপর রেমাক্রি খালের পাড় ধরে বাকিটা হেঁটে এই পথে চার ঘণ্টা লাগে নাফাখুমে পৌঁছাতে। এতে রেমাক্রি খাল ক্রস করতে হয় তিন বার এবং শেষের দিকে সাঁতার পানি পেরুতে হয়। অপরদিকে আবার পাহাড় না ডিঙিয়ে গোটা পথই রেমাক্রি খালের পাশ দিয়েও যাওয়া যায়।
রাতে থাকার জন্য যেতে হয় তিন্দু, রেমাক্রি। মারমাদের বাঁশ-কাঠের বাড়ীতে সেখানে থাকা খাওয়ার ব্যবস্থা থাকে।
দ্য ইন্টারভিউ

দ্য ইন্টারভিউ (ইংরেজি: The Interview, বাংলা অনুবাদ: "সাক্ষাৎকার") ২০১৪ সালে মুক্তিপ্রাপ্ত একটি রাজনৈতিক কমেডি নির্ভর মার্কিন চলচ্চিত্র। সেথ রজেন এবং ইভাব গোল্ডবার্গের এটি দ্বিতীয় যৌথ পরিচালনা। এর আগে এই পরিচালকদ্বয়, দিস ইজ দ্যা এন্ড চলচ্চিত্রটি পরিচালনা করে। রজেন, গোল্ডবার্গ এবং স্টার্লিংয়ের কাহিনীর ভিত্তিতে চিত্রনাট্য রুচনা করেছেন ড্যান স্টার্লিং। চলচ্চিত্রের কাহিনীতে দেখা যাবে অভিনেতা রজেন এবং জেমস ফ্রাংকো দুজন সাংবাদিক যারা উত্তর কোরিয়ার প্রেসিডেন্ট কিম জং উন এর সাক্ষাৎকার নিতে গিয়ে হত্যা করার নির্দেশনা পায়। ২০১৪ সালের জুন মাসে উত্তর কোরিয়া হুমকি দেয় যদি চলচ্চিত্রটির পরিবেশক কলাম্বিয়া পিকচার্স ম্যুভিটিকে মুক্তি দেয় তবে আমেরিকার বিরুদ্ধে ক্ষমাহীন পদক্ষেপ গ্রহণ করা হবে। কিম জন উন এর ভূমিকায় অভিনয় করেছেন অভিনেতা র‍্যান্ডাল পার্ক। কলাম্বিয়া চলচ্চিত্রটির মুক্তির তারিখ ১০ অক্টোবর থেকে বাড়িয়ে ২৫ ডিসেম্বর করে। চলচ্চিত্রটির ব্যাপক পরিমার্জন ঘটিয়ে তারা উত্তর কোরিয়ার কাছে গ্রহণযোগ্য করে তোলার চেষ্টা করে। চলচ্চিত্রটি নিয়ে মিডিয়া জগতে ব্যাপক আলোচনার সৃষ্টি হয়। তবে মুক্তির পর এটি চলচ্চিত্র বোদ্ধাদের কাছ থেকে মিশ্র প্রতিক্রিয়া পেয়েছে। ৪৪ মিলিয়ন ডলারের ১১২ মিনিটের চলচ্চিত্রটি ১১ ডিসেম্বর লস এঞ্জেলসে উদ্বোধন করার পর ২৪ ডিসেম্বর উত্তর আমেরিকায় মুক্তি দেয়া হয়।
চিলাহাটি ইউনিয়ন

চিলাহাটি ইউনিয়ন বাংলাদেশের পঞ্চগড় জেলার দেবীগঞ্জ উপজেলার অন্তর্গত একটি ইউনিয়ন।
এই ইউনিয়নের আয়তন ২২.৫ বর্গ কিলোমিটার (১২০৯১ একর)।
১নং চিলাহাটি ইউনিয়নটি পঞ্চগড় জেলার দেবীগঞ্জ থানার সর্ব উত্তরে অবস্থিত। এর উত্তরে বড়শশী ইউনিয়ন (বোদা উপজেলা), দক্ষিণে টেপ্রীগঞ্জ ইউনিয়ন (দেবীগঞ্জ উপজেলা), পূর্বে ভোগডাবুড়ী ইউনিয়ন (ডোমার উপজেলা) এবং পশ্চিমে মাড়েয়া (বোদা উপজেলা) ও শালডাঙ্গা ইউনিয়ন (দেবীগঞ্জ উপজেলা)।
এই ইউনিয়নের অধীনে ৯টি ওয়ার্ড রয়েছে। এই এলাকায় গ্রামের সংখ্যা মোট ৬৮টি এবং মৌজা সংখ্যা ৬টি।
এই এলাকায় সর্বমোট ৩০১০০ জন বাস করে যার মধ্যে পুরুষ ১৫৬৯০ জন এবং মহিলা ১৪৪১০ জন।
এই এলাকায় ৩টি প্রাথমিক বিদ্যালয়. ১টি উচ্চ বিদ্যালয় এবং ১টি কলেজ রয়েছে।
এই ইউনিয়নের শিক্ষার হার শতকরা প্রায় ৭৮%।
ঢাকা থেকেঢাকা-বঙ্গবন্ধু সেতু জাতীয় মহাসড়ক পথে রংপুর পর্যন্ত এবং রংপুর থেকে ৩৫ কিলোমিটার আসলে সৈয়দপুর এবং সৈয়দপুর থেকে উত্তর মুখো হয়ে নীলফামারী জেলাডোমার উপজেলা পর্যন্ত ০৬ কিঃমি উত্তর দিকে আসলে দেবীগঞ্জ উপজেলা পরিষদ। দেবীগঞ্জ উপজেলা থেকে ২০.০০ কি.মি. উত্তর পার্শ্বে ১নং চিলাহাটি ইউনিয়ন পরিষদ অবস্থিত।
পঞ্চগড়- দেবীগঞ্জ থেকে জাতীয় মহাসড়ক পথে বোদা উপজেলা পর্যন্ত এবং বোদা থেকে পূর্ব দিকে ১৯ কি.মি. আসলে পূর্ব পার্শ্বে ১৯.০০কি.মি. ১নং চিলাহাটি ইউনিয়ন পরিষদ।
দিনাজপুর- ১নং চিলাহাটি দিনাজপুরথেকে মহাসড়ক পথে ৪০ কি.মি. পথ আসলে বীরগঞ্জ উপজেলা, বীরগঞ্জ থেকে ২০ কিঃমি উত্তরে খানসামা, ২০ কি.মি. উত্তরে ঝাড়বাড়ী নামক বাজার এবং ঝাড়বাড়ী থেকেপর্যায়ক্রমে ০৬ কিঃমি লক্ষ্মীনারায়নী,০২ কিঃমি ফুলবাড়ীবাজার, ০৪ কিঃমি কালীগঞ বাজার হয়ে সর্বমোট ৮৩কিঃমি (দিনাজপুর-১নং চিলাহাটি) পথ আসলে ১নং চিলাহাটি ইউনিয়ন পরিষদ।
শালডাঙ্গা ইউনিয়ন

শালডাঙ্গা ইউনিয়ন বাংলাদেশের পঞ্চগড় জেলার দেবীগঞ্জ উপজেলার অন্তর্গত একটি ইউনিয়ন।
এই ইউনিয়নের আয়তন ২১.৫ বর্গ কিলোমিটার (৬৯৬৪ একর)।
দেবীগঞ্জ উপজেলার উত্তর পশ্চিম কোণে অবস্থিত অতীত ঐতিহ্যে ভরা শালডাঙ্গা ইউনিয়ন। এর পূর্বে টেপ্রীগঞ্জ ইউনিয়ন, দক্ষিণে দেবীডুবা ও পামুলী ইউনিয়ন এবং উত্তর ও পশ্চিমে বোদা উপজেলা।
শালডাঙ্গা সুদূর অতীত থেকে শাল গাছের জন্য বিখ্যাত। করতোয়া তীরবর্তী এই অঞ্চলে পৌরণিক কাল থেকে শাল গাছের অরণ্য ছিল। রামায়ণের যুদ্ধে এটি বিশেষ অস্ত্র হিসাবে শালগাছ ব্যবহৃত হয়েছিল। শালডাঙ্গার মাটি ও পানির নিচে এখনও অনেক শালগাছ উত্তোলিত হচ্ছে। জনশ্রুতি অনুযায়ী এগুলো নুহ (আঃ) 'র প্রলংকরী বন্যার সময় মাটি ও পানির নিচে তলিয়ে যায়। শালডাঙ্গা এখন ও বিলুপ্ত প্রায় শাল বাগান আছে। ঐতিহ্যবাহী েএই শালগাছকে কেন্দ্র করে শালডাঙ্গার নামকরণ হয়। আগে টেপ্রীগঞ্জ ইউনিয়ন শালডাঙ্গার অন্তর্ভুক্ত ছিল।
শুধু দেবীগঞ্জ অঞ্চলেই নয় বরং সমগ্র দিনাজপুর অঞ্চলের মধ্যে প্রধান বাণিজ্যিক কেন্দ্র ছিল শালডাঙ্গা। মধ্যযুগে এটি ছিল উত্তর বাংলার একটি বিখ্যাত বন্দর। এখান থেকে শাল, শিশু কাঠ নৌকা ভর্তি করে বিশ্বের বিভিন্ন স্থানে নিয়ে যাওয়া হত। ব্রিটিশ আমলে এ অঞ্চলের শ্রেষ্ঠ বন্দর ছিল এটি। সে সময় শালডাঙ্গা পাটের জন্য বিখ্যাত ছিল । ব্রিটিশ আমলে ইংল্যান্ডের Rally Brothers নামে একটি পাট কোম্পানী শালডাঙ্গা পাট ব্যবসা করত । সে সময় বেলিং মেশিন ছিল শালডাঙ্গায়। এই মেশিনে এখান থেকে পাট বেলিং করে জলপাইগুড়ি হয়ে সেই পাট ইংল্যান্ডে ডান্ডি চলে যেত। তাছাড়া কলকাতা, মুর্শিদাবাদ প্রভৃতি এলাকার সাথেও এর ভগ্নাবশেষ আছে। এছাড়া বৃহত্তর দিনাজপুর অঞ্চলের মধ্যে শালডাঙ্গা প্রথম টেলিফোন লাইন ও পোস্ট অফিস স্থাপিত হয়। দেবীগঞ্জ থানার মধ্যে প্রথম বিদ্যুৎ লাইনও স্থাপিত হয় এখানে তবে বর্তমানে স্থানটি তার গুরুত্ব হারিয়ে ফেলেছে।
এই ইউনিয়নের অধীনে ১২টি ওয়ার্ড রয়েছে। এই এলাকায় গ্রামের সংখ্যা মোট ৬১টি এবং মৌজা সংখ্যা ১০টি।
এই এলাকায় সর্বমোট ১৮০৩৪ জন বাস করে।
এই এলাকায় ১৩টি প্রাথমিক বিদ্যালয়, ৩টি উচ্চ বিদ্যালয় এবং ১টি কলেজ রয়েছে।
পঞ্চগড় জেলার দেবীগঞ্জ উপজেলা সদর হইতে ১১কিলোমিটার উত্তর-পশ্চিমে, মাড়েয়া বাজার্ হইতে ৩.৫ কিলোমিটা দক্ষিণে এবং করতোয়া নদীর সিকি কিলোমিটার পশ্চিমে দেবত্তর গ্রামে অবস্থিত।
এই ইউনিয়নে একটি ইউনিয়ন ভূমি অফিস রয়েছে। এই অফিসের প্রধান কার্যাবলী হলো
বিষেন সিং বেদী

বিষেন সিং বেদী (; ) (২৫ সেপ্টেম্বর ১৯৪৬ - ২৩ অক্টোবর ২০২৩) অমৃতসরে জন্মগ্রহণকারী ভারতের সাবেক ও প্রথিতযশা আন্তর্জাতিক ক্রিকেটার। ভারত ক্রিকেট দলে তিনি মূলতঃ স্লো লেফট-আর্ম অর্থোডক্স বোলিং করতেন। ১৯৬৬ থেকে ১৯৭৯ সময়কালে ভারতের পক্ষে টেস্ট ক্রিকেটে অংশগ্রহণ করেন। এছাড়াও তিনি জাতীয় দলকে ২২ টেস্টে নেতৃত্ব দেন। তার সময়কালেই ভারতে স্পিন জনপ্রিয়তা অর্জন করতে শুরু করে। বিশ্বের অন্যতম সেরা লেগ স্পিনার হিসেবে ১৯৬০ ও ৭০-এর দশকে ই.এ.এস. প্রসন্ন, ভাগবত চন্দ্রশেখর ও শ্রীনিবাসন ভেঙ্কটরাঘবনকে নিয়ে ভারতীয় স্পিন জগতে একচ্ছত্র আধিপত্য বিস্তারে ব্যাপক ভূমিকা রাখেন।
পনের বছর বয়সে উত্তর পাঞ্জাবের পক্ষে ঘরোয়া ক্রিকেট খেলতে শুরু করেন। এর মাত্র দুই বছর পূর্ব থেকে ক্রিকেটে হাতে খড়ি হয়। পরবর্তীতে ১৯৬৮-৬৯ মৌসুম থেকে রঞ্জি ট্রফিতে দিল্লির পক্ষে খেলতে থাকেন। তন্মধ্যে ১৯৭৪-৭৫ মৌসুমে রেকর্ডসংখ্যক ৬৪ উইকেট লাভ করেন। এছাড়াও ইংল্যান্ডের কাউন্টি ক্রিকেটে অনেকগুলো বছর নর্দাম্পটনশায়ারের প্রতিনিধিত্ব করেন। প্রথম-শ্রেণীর ক্রিকেটে ১৫৬০ উইকেট নিয়ে খেলোয়াড়ী জীবন সমাপ্ত করেন যা যে-কোন ভারতীয় ক্রিকেটারদের মধ্যে সর্বোচ্চ।
১৯৬৯-৭০ মৌসুমে কলকাতায় অনুষ্ঠিত সফরকারী অস্ট্রেলিয়ার বিপক্ষে তিনি তার সেরা বোলিং পরিসংখ্যান ৭/৯৮ লাভ করেন। ১৯৭৮-৭৯ মৌসুমে পার্থে একই দলের বিরুদ্ধে টেস্টের সেরা ১০/১৯৪ করেন। ১৯৭৬ সালে কানপুরে নিউজিল্যান্ডের বিরুদ্ধে অনুষ্ঠিত টেস্টে একমাত্র অর্ধ-শতক ও অপরাজিত ৫০* রান করেন। একই মৌসুমে মনসুর আলি খান পতৌদি'র পরিবর্তে দলের অধিনায়ক মনোনীত হয়। অধিনায়ক হিসেবে ১৯৭৬ সালে পোর্ট-অব-স্পেনে অনুষ্ঠিত ওয়েস্ট ইন্ডিজের বিপক্ষে তৃতীয় টেস্টে প্রথম জয় পান। ঐ খেলায় ভারত তৎকালীন ৪র্থ ইনিংসে রেকর্ড ৪০৬ রান সংগ্রহ করে ভারত স্মরণীয় জয় পায়। এরপর নিউজিল্যান্ডের বিপক্ষে নিজ দেশে ২-০ সিরিজে জয় পায়। কিন্তু ধারাবাহিকভাবে ইংল্যান্ডের বিপক্ষে নিজ দেশে ৩-১, বিদেশে অস্ট্রেলিয়ার বিপক্ষে ৩-২ এবং পাকিস্তানের বিপক্ষে ২-০ সিরিজ পরাজয়ের ফলে সুনীল গাভাস্কার তার স্থলাভিষিক্ত হন।
ল্যান্স গিবসের প্রতিটেস্টে ১৬.৬২ ওভার মেইডেন ওভার লাভের পর তিনি ১৬.৩৫ ওভার মেইডেন নিয়ে দ্বিতীয় স্থানে আছেন। এছাড়াও প্রতি উইকেট প্রাপ্তিতে ৪.২ মেইডেন ওভার দেন।
ইনিংসে আট উইকেট লাভবিহীন অবস্থায় ১৫৬০ উইকেট নিয়ে সর্বাগ্রে অবস্থান করছেন তিনি। ১৫৩৬ উইকেট নিয়ে নিকটতম স্থানে অবস্থান করছেন কেন হিগস। ২০০৮ সালে উইজডেন ক্রিকেটার্স অ্যালমেনাক ঘোষণা করে যে, বেদী ক্রিকেটের ইতিহাসে সেরা পাঁচ ক্রিকেটারের একজন, যিনি বর্ষসেরা ক্রিকেটারের খেতাব লাভে সক্ষম হননি। তিনি নিজেই পোশাক-আশাক পরিষ্কার করেন যাকে তিনি তার ভাষায় কাঁধ ও আঙ্গুলের সেরা ব্যায়াম হিসেবে চিহ্নিত করেছেন।
অধিনায়ক থাকাকালীন বেদী বেশকিছু বিতর্কে জড়িয়ে পড়েন। ১৯৭৬ সালের রেকর্ডভাঙ্গা ইনিংস খেলার টেস্টে ওয়েস্ট ইন্ডিজ তাদের সেরা চারজন ফাস্ট-বোলারকে বোলিং আক্রমণে নামায়। তিনি এ কৌশল বুঝতে পারেন ও দুইজন খেলোয়াড় রিটায়ার্ড হার্ট হলে দ্রুত ইনিংস ঘোষণা করেন। এরফলে দ্বিতীয় ইনিংসে পাঁচজন খেলোয়াড় আঘাতের কারণে মাঠে নামেননি।
শহীদ সোহরাওয়ার্দী মেডিকেল কলেজ হাসপাতাল

শহীদ সোহ্‌রাওয়ার্দী মেডিকেল কলেজ হাসপাতাল বাংলাদেশের রাজধানী ঢাকার শের-ই-বাংলা নগরে অবস্থিত সরকারি মালিকানাধীন তৃতীয় পর্যায়ের হাসপাতাল। দেশব্যাপী চিকিৎসা জ্ঞান ছড়িয়ে দেয়া ও দক্ষ ডাক্তার গড়ে তোলার জন্য ১৯৬৩ সালে এটি প্রতিষ্ঠিত হয়। বর্তমানে এর শয্যা সংখ্যা ১৩৫০ টি এবং এতে ১০০০ এর অধিক শিক্ষার্থী ও ২০১০ জন কর্মকর্তা-কর্মচারী রয়েছে।
শহীদ সোহ্‌রাওয়ার্দী হাসপাতালের নির্মাণ পরিকল্পনা করেছেন স্থপতি লুই আই কান। শুরুতে হাসপাতাল হিসেবে চিকিৎসা সেবা প্রদান করলেও দীর্ঘদিনের দাবির সুবাদে সেপ্টেম্বর ৫, ২০০৫ সালে বাংলাদেশ সরকার শহীদ সোহ্‌রাওয়ার্দী হাসপাতালকে মেডিকেল কলেজে রূপান্তরের সিদ্ধান্ত গ্রহণ করে এবং মে ৬, ২০০৬ সালে ১০০জন শিক্ষার্থী ভর্তি করানোর মাধ্যমে "বেগম খালেদা জিয়া মেডিকেল কলেজ" হিসেবে এর শিক্ষা কার্যক্রম শুরু হয়। পরবর্তিতে জুলাই ১, ২০০৯ সালে মেডিকেল কলেজের নাম "শহীদ সোহ্‌রাওয়ার্দী মেডিকেল কলেজ"-এ পরিবর্তন করা হয়েছে।
মেডিকেল কলেজ হাসপাতালে ৫০০ জন শিক্ষার্থী এবং ২০০০ জন কর্মকর্তা-কর্মচারী রয়েছে।
দালমা সান্তোস

দালমা পেরেইরা দিয়াস দস সান্তোস (; জন্ম: ২৭ ফেব্রুয়ারি, ১৯২৯-২৩ জুলাই, ২০১৩) ছিলেন একজন ব্রাজিলীয় ফুটবলার যিনি ব্রাজিল দলের পক্ষ হয়ে চারটি বিশ্বকাপে প্রতিনিধিত্ব করেছেন। ১৯৫৮ ও ১৯৬২ সালের বিশ্বকাপ ফুটবল জয়ী ব্রাজিল দলের অন্যতম খেলোয়াড় ছিলেন তিনি। দালমা সান্তোসকে ফুটবলের ইতিহাসের অন্যতম সেরা রাইট ব্যাক হিসেবে গন্য করা হয়। তিনি সাধারনত রক্ষনভাগের খেলোয়াড় হলেও দলের প্রয়োজনে প্রায়ই উপরে উঠে দলের আক্রমণে সহায়তা করতেন।
১৯৫৪, ১৯৫৮ ও ১৯৬২ বিশ্বকাপের অল-স্টার দলে জায়গা পেয়েছেন তিনি। এছাড়াও ২০০৪ সালে ফিফার শততম বর্ষপূর্তিতে পেলের ঘোষিত সেরা ১২৫ বেঁচে থাকা ফুটবলার-এর তালিকায় তার নাম অন্তর্ভুক্ত হয়। এছাড়াও তিনি কয়েকজন ফুটবলারদের মধ্যে একজন যারা তাদের ক্যারিয়ারে ১,০০০ টিরও বেশি পেশাদার উপস্থিতি রয়েছে। 
দালমা সান্তোস ২৩ জুলাই ২০১৩ নিউমোনিয়ায় আক্রান্ত হয়ে উবেরাবার একটি হাসপাতালে মারা যান।
দেবীগঞ্জ ইউনিয়ন

দেবীগঞ্জ সদর ইউনিয়ন বাংলাদেশের পঞ্চগড় জেলার দেবীগঞ্জ উপজেলার অন্তর্গত একটি ইউনিয়ন।
এই ইউনিয়নের আয়তন ১৩ বর্গকিলোমিটার (৬০৬২ একর)।
এই ইউনিয়নের পূর্বে উপজেলা পরিষদ ও পূর্বে জেলার শেষ সীমানা ইউনিয়ন পরিষদ। পশ্চিমে করতোয়া নদী ও পশ্চিম ৯নং দেবীডুবা ইউনিয়ন পরিষদ। উত্তরে ৭নং টেপ্রীগঞ্জ ইউনিয়ন পরিষদ। দক্ষিণে ৬নং সোনাহার ইউনিয়ন পরিষদ।
দেবীগঞ্জ নামকরণ নিয়ে সাধারণত দুটি মতই বেশি প্রচলিত। এই জনপদটি পূর্বে রাজবংশীয় হিন্দু অধ্যুষিত ছিল বিধায় এখানে ছোট ছোট অনেক দেব দেবীর মূর্তি পাওয়া যেত। কিছু দিন আগেও এ অঞ্চলের বিভিন্ন অংশে মাটির নিচে অনেক ছোট ছোট মাটির মূর্তি পাওয়া যায়। এই দেব বা দেবীর নাম থেকেই দেবীগঞ্জ নামটি হতে পারে। তবে সবচেয়ে গ্রহণযোগ্য মত হল-সন্ন্যাসী বিদ্যোহের অন্যতম রুপকার ও খ্যাতিমান নেত্রী দেবী চৌধুরীর নামে নামকরণ। কারণ দেবীগঞ্জ ছিল তার বিপ্লবী আড্ডা। এ অঞ্চলে প্রবাহিত তিস্তা, করতোয়া, আত্রাই প্রভৃতি নদী ছিল তার অবাধ বিচরনস্থল। এখানকার বিভিন্ন জনপদে তিনি ব্রিটিশদের সাথে খন্ড খন্ড যুদ্ধে অবতীর্ণ হয়ে ছিলেন। তাই কৃষক-সন্ন্যাসী ফকির বিদ্যোহের অন্যতম নেত্রী দেবী চৌধুরীরর স্মৃতি থেকে এর নামকরণ করা হয় দেবীগঞ্জ। এর অন্যতম প্রমাণ হল তার প্রধান সহযোগী ভবানী পাঠকের নামে দেবীগঞ্জের দক্ষিণে ভবানীগঞ্জ নামে একটি জায়গার নাম করণ করা হয়েছে।
এই ইউনিয়নের অধীনে ৯টি ওয়ার্ড রয়েছে। এই এলাকায় গ্রামের সংখ্যা মোট ১০টি ।
এই এলাকায় সর্বমোট ৩২২১৬ জন বাস করে ।
এই এলাকায় ১২টি প্রাথমিক বিদ্যালয়. ৬টি উচ্চ বিদ্যালয় এবং ২টি কলেজ, ৩টি মাদ্রাসা । এই ইউনিয়নের শিক্ষার হার শতকরা প্রায় ৫৯% ।
এই ইউনিয়নে ১টি ইউনিয়ন স্বাস্থ্য ও পরিবার কল্যাণকেন্দ্র এবং ৪টি কমিউনিটি ক্লিনিক রয়েছে।
রাজধানী ঢাকা থেকে ঢাকা -পঞ্চগড় মহাসড়কের পঞ্চগড় জেলার বোদা উপজেলা থেকে পূর্বে পাকারাস্তা হয়ে ৩০ কি:মি: আসলেই দেবীগঞ্জ উপজেলা পরিষদ। উপজেলা পরিষদের ঠিক পশ্চিমে দেবীগঞ্জ থানা, থানার সংলগ্নে ৩নং দেবীগঞ্জ ইউনিয়ন পরিষদ উপস্থিত। ঢাকা- নীলফামারী মহাসড়কের নীলফামারী জেলার ডোমার উপজেলা থেকে ৮ কি:মি: উত্তরে আসলেই ৩নং দেবীগঞ্জ ইউনিয়ন পরিষদ।
বাংলাদেশে পারমাণবিক শক্তি

বাংলাদেশে পারমাণবিক শক্তির উন্নয়নে পারমাণবিক বিদ্যুত কেন্দ্র স্থাপনের প্রথম পরিকল্পনা গৃহীত হয় ১৯৬১ সালে। সে থেকে এই প্রকল্প স্থাপনের সম্ভ্যাবতা যাচাইয়ের পর ১৯৬৩ সালে পাবনার রূপপুরকে প্রকল্পের স্থান হিসেবে নির্বাচন করা হয়। ২০০১ সালে বাংলাদেশ সরকার পারমাণবিক শক্তি পরিকল্পনা গ্রহণ করে এবং জুন ২৪, ২০০৭ সালে সরকার দেশে বিদ্যুত সমস্যা সমাধানের লক্ষ্যে পারমাণবিক বিদ্যুৎ কেন্দ্র স্থাপনের নীতিগত সিদ্ধান্ত গ্রহণ করে।
২০০৯ সালে বাংলাদেশ সরকার রাশিয়ার সাথে বিদ্যুৎ কেন্দ্র নির্মাণের আলোচনা শুরু করে এবং একই বছরের ১৩ই ফেব্রুয়ারি দুই দেশের মধ্যে পারমাণবিক বিদ্যুৎ কেন্দ্র নির্মাণের লক্ষ্যে একটি সমঝোতা স্মারক বা MOU (Memorendum of Understanding) স্বাক্ষরিত হয়। এছাড়া বাংলাদেশ, যুক্তরাষ্ট্র , ফ্রান্স এবং চীনের সাথে শান্তিপূর্ণ পারমাণবিক শক্তি কার্যক্রম পরিচালনা করা শীর্ষক একটি সহযোগিতা স্মারকে স্বাক্ষর করেছে। বাংলাদেশ সরকারের বিদ্যুত জ্বালানী ও খনিজ সম্পদ মন্ত্রণালয় এবং বিদ্যুত উন্নয়ন বোর্ড স্থানীয় পর্যায়ে যুক্ত আছে।
ফেব্রুয়ারি ২, ২০১১ সালে বাংলাদেশ ও রাশিয়ার রাষ্ট্রীয় আণবিক শক্তি করপোরেশনের (রসাটম) সাথে দেশের দক্ষিণ-পশ্চিমাঞ্চলীয় পাবনা জেলার রূপপুরে পারমাণবিক বিদ্যুৎ কেন্দ্র স্থাপনের চুক্তি স্বাক্ষরিত হয়েছে। চুক্তি অনুযায়ী রাশিয়া ২০০০ হাজার মেগাওয়াট বিদ্যুত উৎপাদনের লক্ষ্যে দুটি পারমাণবিক চুল্লী স্থাপন করবে এবং আগামী পাঁচ বছর এই প্রকল্প বাস্তবায়নের সময় সীমা নির্ধারিত হয়েছে। ২০২১ সালে আনুমানিক দুই বিলিয়ন ডলার ব্যয়ে নির্মিতব্য এই বিদ্যুত কেন্দ্রটি উৎপাদনের জন্য চালু হবে বলে জানান রাশিয়ার রাষ্ট্রীয় পারমাণবিক শক্তি কমিশনের মহাপরিচালক এবং সাবেক প্রধানমন্ত্রী সের্গেই কিরিয়েঙ্কো ।
মে ২৯, ২০১৩ সালে প্রধানমন্ত্রী বাংলাদেশের দক্ষিণ অঞ্চলের অভ্যন্তরীণ কোন দ্বীপে দ্বিতীয় পারমাণবিক বিদ্যুত কেন্দ্র নির্মাণ করার ঘোষণা দিয়েছেন।
পামুলী ইউনিয়ন

পামুলী ইউনিয়ন বাংলাদেশের পঞ্চগড় জেলার দেবীগঞ্জ উপজেলার অন্তর্গত একটি ইউনিয়ন।
এই ইউনিয়নের আয়তন ২১ বর্গকিলোমিটার (৫২৮০ একর)।
এই ইউনিয়নের অধীনে ৩টি ওয়ার্ড রয়েছে। এই এলাকায় গ্রামের সংখ্যা মোট ১৪টি।
এই এলাকায় সর্বমোট ১৯৬০৭ জন বাস করে ।
এই এলাকায় ১১টি প্রাথমিক বিদ্যালয়. ৬টি উচ্চ বিদ্যালয় এবং ৩টি এবতেদায়ী মাদ্রাসা রয়েছে । এই ইউনিয়নের শিক্ষার হার শতকরা প্রায় ৬৫%।
এই ইউনিয়নে ১টি ইউনিয়ন স্বাস্থ্য ও পরিবার কল্যাণকেন্দ্র, ১টি উপস্বাস্থ্য কেন্দ্র এবং ১টি কমিউনিটি ক্লিনিক রয়েছে।
রাজধানী ঢাকা থেকে ঢাকা-ভায়া- দেবীগঞ্জ ভায়া পঞ্চগড় হাইওয়ে রোডের লক্ষীরহাট চৌরাস্তা হতে ১.৫ কি.মি দক্ষিণে, মৌমারী হতে ১.৫ কি.মি উত্তরে পামুলী ইউনিয়ন কমপ্লেক্স ভবন অবস্থিত
সৌন্দর্য

সৌন্দর্য্য বা নিগিলা বা সৌন্দর্য () হল কোন ব্যক্তি, প্রাণী, স্থান, বস্তু, অথবা ধারনার একটি বৈশিষ্ট্য, যা কোন আনন্দ বা আত্মতৃপ্তির উপলব্ধিক বা অনুভূতিক অভিজ্ঞতার যোগান দেয়। সৌন্দর্য্যকে নন্দনতত্ত্ব, সমাজবিজ্ঞান, সামাজিক মনোবিজ্ঞান, এবং সংস্কৃতির একটি অংশ হিসেবে গণ্য করা হয়। একটি "আদর্শ সৌন্দর্য্য" হল এমন একটি সত্তা, যেটি প্রশংসিত হয় অথবা এমন কিছু বৈশিষ্ট্য যেগুলো নির্দিষ্ট সংষ্কৃতিতে ব্যাপকভাবে পরিপূর্ণতার বৈশিষ্ট্য হিসেবে গণ্য হয়।
অর্চিতা স্পর্শিয়া

অর্চিতা স্পর্শিয়া (জন্ম ৮ ডিসেম্বর ১৯৯৩) একজন বাংলাদেশী মডেল ও অভিনেত্রী। মডেলিং ও টিভি বিজ্ঞাপনের পাশাপাশি তিনি নাটকে অভিনয় করেও বেশ সুনাম অর্জন করেছেন। এয়ারটেল পরিচালিত ‘ইম্পসিবল ৫' এ অভিনয় করে ২০১৩ সালে অভিনেত্রী হিসেবে জনপ্রিয়তা লাভ করেন। 
এছাড়া বিটিভি তে বিবিসি এর উজান গাঙ্গের নাইয়া তে অভিনয় করে তার কর্মজীবনে ভিন্ন মাত্রা যোগ করেন।
স্পর্শিয়া ১৯৯৩ সালের ৮ ই ডিসেম্বর বাংলাদেশের ঢাকায় জন্মগ্রহণ করেছিলেন। তিনি পরিবারের একমাত্র সন্তান এবং একাকী তার মায়ের কাছে বেড়ে ওঠেন। মাত্র এক বছর বয়সে তার বাবা তাঁদের ছেড়ে চলে যান। তার মা সুজন হক একজন প্রাক্তন সাংবাদিক এবং অসচ্ছল পরিবার ও এতিমদের নিয়ে সমাজকর্মী হিসাবে কাজ করেছেন। বর্তমানে সুজান হক পোশাকের ব্যবসা চালাচ্ছেন।
ছোট বেলা থেকেই অঙ্কন, উপন্যাস এবং চলচ্চিত্রের প্রতি স্পর্শিয়া গভীর অনুরাগী ছিলেন। স্পর্শিয়া প্রশিক্ষণ এবং শিখেছে শাস্ত্রীয়,সালসা এবং সমসাময়িক নৃত্যশিল্পীও। স্পর্শিয়া সেফালন ইন্ট থেকে তার প্রাথমিক স্কুল শেষ করেছেন। তারপরে তিনি পিয়ারসন এডেক্সেল লন্ডন পরীক্ষার বোর্ডের অধীনে তার ও এবং এ লেভেল শেষ করেছেন। তারপরে তিনি মিডিয়া স্টাডিজ এবং জার্নালিজমে অনার্স করতে লিবারেল আর্টস ইউনিভার্সিটিতে (ইউল্যাব) ভর্তি হন। তিনি ডিজিটাল প্রোডাকশন (চলচ্চিত্র নির্মাণ)-কে প্রধান হিসাবে নিয়েছিলেন।
তাকে নিজের এবং তার মায়ের দায়িত্ব নিতে হবে এবং তাই তিনি ১৫ বছর বয়সে পড়াশুনার পাশাপাশি কাজ শুরু করেছিলেন। প্রথমে তিনি শিশুদের আর্ট শিক্ষক হিসাবে একটি আর্ট স্কুলে যোগদান করেছিলেন এবং তারপরে তিনি তার জুনিয়রকে প্রশিক্ষণ দিয়েছিলেন। পরে তিনি আর্ট ডিরেক্টর হিসাবে একটি বিজ্ঞাপন সংস্থা এবং প্রযোজনা সংস্থায় যোগদান করেছিলেন এবং পরে সহকারী পরিচালক হিসাবে তার কেরিয়ার শুরু করেছিলেন, কারণ চলচ্চিত্র নির্মাতা হওয়ার স্বপ্ন ছিল তার। অভিনয় শুরুর আগে স্পশিয়া টিভি বিজ্ঞাপন ও মডেলের প্রতি আকৃষ্ট ছিলেন। তার চলচ্চিত্রের প্রতিও আগ্রহ রয়েছে। ২০১৫ সালে নির্মাতা রাফসান আহসানের সাথে তার বিয়ে হয়। ২০১৭ সালে তাদের মধ্যে বিবাহ বিচ্ছেদ ঘটে।
২০২৪ সালের ১৪ ফেব্রুয়ারী ভালোবাসা দিবসে একটি সফটওয়্যার প্রতিষ্ঠানের পরিচালক সৈয়দ রিফাত নাওঈদ হোসেনের সাথে তার পুনরায় বিয়ে হয়।
স্পর্শিয়া তার অভিনয় জীবন শুরু করেন ‘প্যারাসুট’ তেলের বিজ্ঞাপনের অভিনয় দিয়ে।'বন্ধু তিন দিন' শিরোনামের সেই বিজ্ঞাপনটি ব্যাপক জনপ্রিয়তা লাভ করেছিল। এরপর এয়ারটেল এর কিছু বিজ্ঞাপন করেন। তিনি “রোদ”, “ওয়ারিশনামা”, “অরুনুদয়ের তরুন দল” দ্বারা নাটকে পদার্পণ করেন।
উজান গাঙ্গের নাইয়া

উজান গাঙ্গের নাইয়া হল একটি নাটক সিরিজ যার মূল বার্তা বাল্যবিবাহ এবং অপ্রাপ্তবয়স্ক গর্ভধারণের নেতিবাচক দিকগুলি নিয়ে । এটি ২০১৪ সালে বিবিসি মিডিয়া অ্যাকশন (বিবিসিএমএ) বাংলাদেশ দ্বারা সম্প্রচারিত হয়েছিল । এটি রাষ্ট্রীয় মালিকানাধীন টেলিভিশন চ্যানেল বিটিভিতে প্রদর্শিত হয়েছিল এবং মূলত দেশের গ্রামীণ জনগোষ্ঠীকে লক্ষ্য করে তৈরি করা হয়েছিল। সিরিজটি অত্যন্ত ভালোভাবে গ্রহণ করা হয়েছিল, ৩৫ মিলিয়ন মানুষের কাছে পৌঁছেছিল।
১৬ পর্বের প্রথম সিরিজটি পরিচালনা করেছেন গিয়াসউদ্দিন সেলিম এবং বাশার জর্জিস এবং লিখেছেন গিয়াসউদ্দিন সেলিম এবং লেখকদের একটি দল। এই সিরিজের কলাকুশলী এবং কাস্ট শিল্পীদের মধ্যে রয়েছেন মামুনুর রশীদ, ফজলুর রহমান বাবু, ওয়াহিদা মল্লিক জলি, চঞ্চল চৌধুরী, দীপা খন্দকার, অর্চিতা স্পর্শিয়া, কাজী নওশাবা আহমেদ, শ্যামল মাওলা, শাহেদ আলী, শিল্পী সরকার অপু, মোমেনা চৌধুরী এবং আরও অনেকে।
উজান গাঙ্গের নাইয়া হল বিবিসি আগমনি (বাংলাদেশে বিবিসি মিডিয়া অ্যাকশনের স্বাস্থ্য প্রকল্প ব্র্যান্ড) এর অংশ যার অধীনে বিবিসি মিডিয়া অ্যাকশন টিভি শো, রেডিও প্রোগ্রাম এবং পাবলিক সার্ভিসের ঘোষণা তৈরি করছে ।
নাটকটির কাহিনী ছোট বোন জেসমিন এবং আনিকাকে ঘিরে, যাদের দুই ভাই বিবাহিত। ১৬ বছর বয়সী আনিকা তার পড়াশোনা চালিয়ে যেতে চায় এবং স্ত্রী এবং পুত্রবধূ হিসেবে জীবনের সাথে খাপ খাইয়ে নিতে সংগ্রাম করে। তার গল্পের মাধ্যমে, নাটকটি বাল্যবিবাহ এবং গর্ভাবস্থার চ্যালেঞ্জগুলি অন্বেষণ করে। সিরিজটি প্রসবের সাথে সম্পর্কিত স্বাস্থ্যকর অনুশীলনগুলিকেও প্রচার করার চেষ্টা করে, যেমন প্রসবের সময় একজন দক্ষ স্বাস্থ্যসেবা কর্মীর উপস্থিতি। দ্বিতীয় সিজনে আনিকা কয়েক বছর পরে একটি ভিন্ন গ্রামীণ সম্প্রদায়ের স্বাস্থ্যসেবা কর্মী হিসেবে কাজ করে।
প্রথম সিজনের ১৬ পর্বের জন্য
নাটকটি প্রথমবারের মতো বাংলাদেশী বিনোদন মাধ্যমে সন্তান জন্মদানের বাস্তবসম্মত অনস্ক্রিন চিত্রায়নের জন্য প্রশংসা পেয়েছে।
দাসাই নাচ

দাসাই নাচ একপ্রকার সাঁওতালি যুদ্ধনৃত্য। এই নাচ ভারতীয় রাজ্য পশ্চিমবঙ্গের পুরুলিয়া, বাঁকুড়া, পশ্চিম মেদিনীপুর জেলা, বীরভূম, বর্ধমান জেলার আসানসোল মহকুমা এবং ঝাড়খণ্ড রাজ্যের সাঁওতাল পরগণা, ধানবাদ, রাঁচি, হাজারিবাগ, বোকারো, রামগড়, পূর্ব ও পশ্চিম সিংভূম প্রভৃতি জেলায় জনপ্রিয়।
দাসাই নাচ সাঁওতাল যুবক ও কিশোরদের যৌথ নৃত্য। নৃত্যশিল্পীরা গেঞ্জি বা জামা এবং শাড়ী পরে মাথায় লম্বা কাপড়ের ফেট্টি বেঁধে তাতে ময়ূরের পালক লাগিয়ে নেয় ও কাগজের ফুল গুঁজে নেয়। এছাড়া তারা কানে কানপাশা, গলায় হার, হাতে ময়ূরের পালক এবং পায়ে ঘুঙুর লাগিয়ে নাচে অংশগ্রহণ করেন। নাচের সময় অনেক নৃত্যশিল্পী অস্বাভাবিক আচরণ করে থাকেন, যাকে ঝাপান নামা বলা হয়ে থাকে। তখন তাকে বাবুই ঘাসের দড়ির গোছা দিয়ে মারা হয়ে থাকে।
ছয় জন করে নৃত্যশিল্পী দুই সারিতে পরস্পরের মুখোমুখি হয়ে আড়াই ফুটের ব্যবধানে থেকে গানের ও বাজনার ছন্দে একসাথে তিন পা এগিয়ে-পিছিয়ে নৃত্য করে থাকেন। কখনো ছয়জন করে নর্তক চারটি সারিতে সারিবদ্ধ হয়ে একই ভঙ্গীতে এবং একসাথে ডান ও বাম দিকে ঘুরে নেচে থাকেন। কখনো আবার তারা বৃত্তাকারে সংঘবদ্ধ হয়ে বসে বা উবু হয়ে বা দাঁড়িয়ে ঘড়ির কাটার বিপরীতে ঘুরে ঘুরে নাচ করে থাকেন।
শন টেইট

শন উইলিয়াম টেইট (; জন্ম: ২২ ফেব্রুয়ারি, ১৯৮৩) দক্ষিণ অস্ট্রেলিয়ার অ্যাডিলেডের নেয়ার্নে জন্মগ্রহণকারী পেশাদার ও সাবেক অস্ট্রেলীয় আন্তর্জাতিক ক্রিকেটার। দলে তিনি মূলতঃ ডানহাতি ফাস্ট বোলিং করে থাকেন। অস্ট্রেলিয়া ক্রিকেট দলের পক্ষে টেস্ট, একদিনের আন্তর্জাতিক ও টুয়েন্টি২০ আন্তর্জাতিকে অংশ নিয়েছেন শন টেইট। ঘরোয়া ক্রিকেটে সাউথ অস্ট্রেলিয়ার প্রতিনিধিত্ব করেছেন। তার বোলিংয়ের ধরন অনেকটাই সাবেক অস্ট্রেলীয় ফাস্ট বোলার জেফ থমসনের অনুরূপ।
আগস্ট, ২০১৩ সালে ভারতের সুইমস্যুট মডেল ও মদ প্রস্তুতকারী প্রতিষ্ঠানের স্বত্ত্বাধিকারী মাশুম সিংহা’র সাথে বাগদানে আবদ্ধ হন টেইট। এরপর ১২ জুন, ২০১৪ তারিখে তাকে বিয়ে করেন তিনি।
প্রথম-শ্রেণীর ক্রিকেটের অধিকাংশ সময় সাউথ অস্ট্রেলিয়ার পক্ষে খেলেন। এছাড়াও অস্ট্রেলিয়া এ-দল ও ইংল্যান্ডের কাউন্টি ক্রিকেটে ডারহামে খেলেন। ১৫০-এরও অধিক উইকেট নেন যাতে স্ট্রাইক রেট ৫০-এর নিচে ছিল। ১৯ ডিসেম্বর, ২০০২ তারিখে অ্যাডিলেড ওভালে ওয়েস্টার্ন অস্ট্রেলিয়ার বিপক্ষে প্রথম-শ্রেণীর ক্রিকেটে অভিষেক ঘটে তার। একমাত্র ইনিংসে ২২.২ ওভার বোলিং করে ৩/৭৭ লাভ করেন।
প্রথম মৌসুমে ৫ খেলায় ২২.৫৫ গড়ে ২০ উইকেট পান। প্রথম মৌসুমেই দূর্দান্ত ফলাফল অর্জন করায় বেন হিলফেনহাস ও লুক রঙ্কি’র সাথে তাকেও অস্ট্রেলিয়ান ক্রিকেট একাডেমিতে প্রশিক্ষণের জন্য প্রেরণ করা হয়।
২০০৪-০৫ মৌসুমে ক্রিকেট অস্ট্রেলিয়ার পক্ষ থেকে কুইন্সল্যান্ডের ফাস্ট বোলার অ্যান্ডি বিকেলের পরিবর্তে চুক্তিবদ্ধ হন। টেইট দল নির্বাচকমণ্ডলীর মুখ রক্ষা করে পুরা কাপে ২০.১৬ গড়ে ৬৫ উইকেট পান।
২০০৪ সালে আঘাতপ্রাপ্ত ব্রেট লি’র পরিবর্তে শ্রীলঙ্কা সফরে অস্ট্রেলিয়ার টেস্ট দলে অন্তর্ভুক্ত হন। কিন্তু সফরের কোন টেস্টে তাকে খেলানো হয়নি। ঘরোয়া ক্রিকেটে সফলতম মৌসুম অতিক্রান্তের পর তাকে ২০০৫ সালের অ্যাশেজ সফরে খেলার জন্য ইংল্যান্ডে দলের সাথে প্রেরণ করা হয়। ২৫ আগস্ট, ২০০৫ তারিখে ট্রেন্ট ব্রিজে স্বাগতিক ইংল্যান্ডের বিপক্ষে টেস্ট ক্রিকেটে অভিষেক ঘটে তার।
২০০৫ সালের সুপার সিরিজে আইসিসি বিশ্ব একাদশের বিপক্ষে খেলার সময় কাঁধে চোট পান। এরফলে অন্য খেলাগুলো থেকে তাকে দূরে থাকতে হয়।
শন টেইটকে ‘ওয়াইল্ড থিং’ নামে ডাকা হয়। বিশ্বের অন্যতম সেরা দ্রুতগতিসম্পন্ন ফাস্ট বোলার হিসেবে তাকে চিহ্নিত করা হয়। তিনি নিয়মিতভাবে ঘণ্টায় ১৫৫ কিলোমিটার বেগে বোলিংয়ে পারদর্শী। অনেক সময় তারচেয়ে বেশি গতিতে বোলিং করতে সক্ষম। ৫ ফেব্রুয়ারি, ২০১০ তারিখে টুয়েন্টি২০ আন্তর্জাতিকে পাকিস্তানের বিপক্ষে অস্ট্রেলিয়ার মাটিতে ১৬০.৭ কিমি/ঘ বেগে বোলিং রেকর্ড ধারণ করা হয়। প্রচণ্ড গতি থাকা স্বত্ত্বেও টেইটের বোলিং অনেকাংশে ভারসাম্যহীন ও অনেকগুলো অতিরিক্ত রান দিয়ে থাকেন। তাস্বত্ত্বেও ব্যাটসম্যানদেরকে আউট এবং স্ট্রাইক রেটের জন্য দলে রাখা হয়। এছাড়াও, টেইটকে ব্যয়বহুল ওভার পরিচালনাকারী হিসেবে আখ্যায়িত করা হয়।
১১ ডিসেম্বর, ২০০৭ তারিখে টুয়েন্টি২০ আন্তর্জাতিকে নিউজিল্যান্ডের বিপক্ষে ব্যাটসম্যানদের কাছে ত্রাসরূপে হাজির হন ও ২/২২ দখল করেন। দলনায়ক ড্যানিয়েল ভেট্টোরি ও কোচ জন ব্রেসওয়েল তার বোলিংয়ের ধরন সম্পর্কে জনসমক্ষে তাদের সন্দেহের কথা তুলে ধরেন। এরফলে তাকে অমার্জনীয় ও টেস্টে তার বোলিংয়ের বৈধতা প্রমাণের জন্য বিরূপ মন্তব্য শুনতে হয়।
২০১১ সালের ক্রিকেট বিশ্বকাপে অস্ট্রেলিয়ার একদিনের দলে তাকে অন্তর্ভুক্ত করা হয়। সাত খেলায় তিনি ১১ উইকেট পান। কোয়ার্টার-ফাইনালে ভারতের কাছে তার দল বিদায় নেয়। পরবর্তীতে টুয়েন্টি২০ ক্রিকেটে মনোঃসংযোগের উদ্দেশ্যে ২৮ মার্চ, ২০১১ তারিখে একদিনের আন্তর্জাতিক থেকে অবসর নেয়ার ঘোষণা দেন তিনি। জুলাই, ২০১৪ সালে লর্ডসে দ্বি-শতবার্ষিকী উদ্‌যাপন খেলায় এমসিসির পক্ষাবলম্বন করেন।
লুনা ১০

লুনা ১০ (ই-6S সিরিজ) প্রাক্তন সোভিয়েত ইউনিয়নের লুনা প্রোগ্রামের একটি অভিযান। এটি ১৯৬৬ সালের পরিচালিত রোবোটিক স্পেইসক্রাফট মিশন; যার অপর নাম লুনিক ১০। এটিই ছিলো চাঁদের প্রথম কৃত্রিম উপগ্রহ।
০.৩ থেকে ৩ মেগাইলেক্ট্রিক ভোল্টের একটি গামা রশ্মি বর্নালীমাপক ছিল লুনা-১০ এ। আরো ছিল triaxial ম্যাগনেটোমিটার, উল্কা শনাক্তকারক যন্ত্র, সৌর-প্লাজমা গবেষণা করার বৈজ্ঞানিক যন্ত্রপাতি, গ্যাস নিঃসারক, কম-শক্তির এক্স-রে ডিটেক্টর, অবলোহিত বিকিরণ মাপার জন্য কিছু ডিভাইস। চাঁদ এবং চাঁদের বিকিরণ পরিবেশ অবলোহিত বিকিরণের উৎস। একই সাথে মহাকর্ষীয় গবেষণাও করা হয়েছিল। 
লুনা ১০ চাঁদের কক্ষপথে ব্যাপক গবেষণা পরিচালিত করে। চাঁদের চৌম্বকক্ষেত্রের শক্তি, এর রেডিয়েশন বেল্ট আর চান্দ্র পাথরের বৈশিষ্ট্য, মহাজাগতিক রশ্মি, ক্ষুদ্র ক্ষুদ্র উল্কাপিণ্ডের ঘনত্বের উপর প্রচুর পরিমাণে তথ্য সংগ্রহ করে। চাঁদের পাথরগুলোর সাথে স্থলজ শিলার মিল পাওয়া গিয়েছিল। এই অভিযানের সবচেয়ে বড় সাফল্য ছিল চাঁদের বিরাট অববাহিকাগুলোয় ভরের ঘনত্ব নিরুপণ করা। অববাহিকাগুলোর অভ্যন্তরে ঘনত্ব বেশি থাকা- ছিল চান্দ্র কক্ষপথের বিকৃতির কারণ।
জ্বালানিসহ এর ভর ছিল ১৩৫০ কেজি এর মধ্যে অরবিটাল মডিউলটি ছিল ২৪৫ কেজি। অরবিটাল মডিউলটি সিলিন্ডারাকৃতির যা ১.৫ মিটার লম্বা এবং ৭৫ সেন্টিমিটার ব্যাসের ভূমিবিশিষ্ট। 
৩১শে মার্চ, ১৯৬৬ তে বৈকনুর কসমোড্রোন থেকে উৎক্ষেপণ করা হয় লুনা ১০ কে। তিনদিন ছয়ঘণ্টা পথ চলে ৩রা এপ্রিলে স্পেইসক্রাফটটি চাঁদের কক্ষপথে প্রবেশ করে। চাঁদের কক্ষপথ পরবর্তী ৩ ঘণ্টায় একবার পরিক্রমণ করে ফেলে। মস্কোসময় তখন ০৪ এপ্রিল। চাঁদ থেকে ৮০০০ কিলোমিটার দূর দিয়ে এর অরবিটার কক্ষপথে প্রবেশ করেছিল।
লুনা ১০ ছিল ব্যাটারীচালিত। এটিকে দিয়ে ৪৬০টি পরিক্রমণ আর ২১৯ বার তথ্য সম্প্রচার করানো গিয়েছিল পৃথিবী থেকে এর রেডিও সিগনাল হারিয়ে যাবার আগে। অর্থাৎ লুনা ১০ পৃথিবীতে ফিরে আসে নি। এর সাথে যোগাযোগের কম্পাঙ্ক ছিল ১৮৩ মেগাহার্জ ও ৯২২ মেগাহার্জ।
প্রাথমিক শিক্ষা সমাপনী পরীক্ষা

প্রাথমিক শিক্ষা সমাপনী পরীক্ষা (সংক্ষেপে: পিইসিই) একটি সরকারি পরীক্ষা যা বাংলাদেশের প্রাথমিক শিক্ষা অধিদপ্তর-এর অধীনে নেওয়া হয়। এই পরীক্ষায় অংশ নিতে হলে পঞ্চম শ্রেণিতে বাংলাদেশ শিক্ষা মন্ত্রণালয় কর্তৃক অনুমোদিত কোন বিদ্যালয় থেকে শিক্ষার্থীদেরকে টেস্ট পরীক্ষায় উত্তীর্ণ হতে হয় এবং নির্ধারিত তারিখে মূল পরীক্ষায় শিক্ষার্থীদেরকে অংশ নিতে হয়।
যদিও ২০০৫ সাল থেকে উপজেলা পর্যায়ে চলে আসছে। কিন্তু ২০০৯ সালে বাংলাদেশে প্রবর্তিত একটি পাবলিক পরীক্ষা যার মাধ্যমে দেশব্যাপী প্রাথমিক বিদ্যালয়ের শেষ বর্ষের (পঞ্চম শ্রেণির) শিক্ষার্থীদের অভিন্ন প্রশ্নপত্রের মাধ্যমে মূল্যায়ন করা হয়। ২০২২ সাল থেকে এই পরীক্ষা আর থাকছে না। কেবল এ পরীক্ষায় উত্তীর্ণ শিক্ষার্থীরাই পরবর্তীকালে নিম্ন মাধ্যমিকের ষষ্ঠ শ্রেণিতে ভর্তি হওয়ার সুযোগ পায়। গণপ্রজাতন্ত্রী বাংলাদেশ সরকারের প্রাথমিক ও গণশিক্ষা মন্ত্রণালয় প্রতিবছর এই পাবলিক পরীক্ষাটি আয়োজন করে থাকে। এর যাত্রা শুরু হয় ২০০৯ সালে প্রাথমিক সমাপনী পরীক্ষার মাধ্যমে। সারা দেশের প্রাথমিক বিদ্যালয়ের পঞ্চম শ্রেণির শিক্ষার্থী দের এ-বছরেই প্রথম প্রাথমিক বৃত্তি ও সমাপনী পরীক্ষা একই প্রশ্ন পত্রে অনুষ্ঠিত হয় পরবর্তীতে ২০০৯ সালে দেশব্যাপী প্রথমবারের মতো অনুষ্ঠিত প্রাথমিক শিক্ষা সমাপনী পরীক্ষায় গড় পাসের হার ছিল ৮৮ দশমিক ৮৪ শতাংশ। 
২০১১ সালে অনুষ্ঠিত ৩য় প্রাথমিক শিক্ষা সমাপনী পরীক্ষায় গড় পাসের হার বৃদ্ধি পেয়ে ৯৭ দশমিক ২৬ শতাংশে উন্নীত হয়। প্রথম দুই বছর বিভাগভিত্তিক ফল দেওয়া হলেও ২০১১ সাল থেকে গ্রেডিং পদ্ধতিতে ফল দেওয়া হচ্ছে। ২০১৩ সাল থেকে এই পরীক্ষার সময় আধা ঘণ্টা বাড়িয়ে আড়াই ঘণ্টা করা হয়।
ইবতেদায়ি সমাপনী পরীক্ষা বা পি.ডি.সি. হলো প্রাথমিক শিক্ষা সমাপনী পরীক্ষা সার্টিফিকেট সমমানের পঞ্চম শ্রেণিতে বাংলাদেশের শিক্ষা বোর্ড কর্তৃক অনুমোদিত মাদ্রাসা শিক্ষার্থীদের জন্য একটি সরকারি পরীক্ষা যা প্রাথমিক বোর্ড বাংলাদেশের অধীনে নেওয়া হয়। এই পরীক্ষা প্রাথমিক ইবতেদায়ি সমাপনী পরীক্ষা হিসেবে পরিচিত। ইবতেদায়ী সমাপনী পরীক্ষা পি.ডি.সি পরীক্ষা ২০১০ সাল হতে চালু হয়। প্রথম দুই বছর বিভাগভিত্তিক ফল দেওয়া হলেও ২০১১ সাল থেকে গ্রেডিং পদ্ধতিতে ফল দেওয়া হচ্ছে। ২০১১ থেকে এই পরীক্ষার সময় আধা ঘণ্টা বাড়িয়ে আড়াই ঘণ্টা করা হয়।
ন্যাপ (জাতীয় প্রাথমিক শিক্ষা একাডেমি) কর্তৃক প্রণীত অভিন্ন প্রশ্নের মাধ্যমে সমগ্র দেশে একইসময়ে এই পরীক্ষার আয়োজন করে থাকে গণপ্রজাতন্ত্রী বাংলাদেশ সরকারের প্রাথমিক ও গণশিক্ষা মন্ত্রণালয়। উল্লেখ্য অন্যান্য স্কুল সার্টিফিকেট পরীক্ষা (জে.এস.সি, এস.এস.সি এবং এইচ.এস.সি) বাংলাদেশের শিক্ষাবোর্ডসমূহ কর্তৃক আয়োজিত হলেও কেবল প্রাথমিক ও সমমানের পরীক্ষাগুলো আয়োজন করে থাকে মন্ত্রণালয়। প্রায় প্রতিবছরই প্রশ্নকাঠামোতে পরিবর্তন আনা হলেও সাধারণত প্রাথমিক শিক্ষা সমাপনী ও সমমানের পরীক্ষা ৬টি বিষয়ের উপর অনুষ্ঠিত হয় যার প্রতিটিতে সর্বমোট ১০০ নম্বর করে থাকে এবং পাস নম্বর থাকে ৩৩।
সাধারণত পরীক্ষা শেষ হওয়ার ৪৫ দিনের মধ্যে প্রাথমিক শিক্ষা সমাপনী পরীক্ষার ফলাফল প্রকাশিত হয়।
ওয়ালী ফয়সাল

মোহাম্মদ ওয়ালী ফয়সাল (জন্ম: ১ মার্চ ১৯৮৫; ওয়ালী ফয়সাল নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব ঢাকা মোহামেডান এবং বাংলাদেশ জাতীয় দলের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন বাম পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় হিসেবে খেলে থাকেন।
২০০৫–০৬ মৌসুমে, বাংলাদেশী ক্লাব ঢাকা আবাহনীর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ৪ মৌসুম অতিবাহিত করেছেন। অতঃপর ২০০৯–১০ মৌসুমে তিনি ঢাকা মোহামেডানে যোগদান করেছেন। ঢাকা মোহামেডানে মাত্র ১ মৌসুম অতিবাহিত করার পর শেখ জামালের সাথে চুক্তি স্বাক্ষর করেছেন। পরবর্তীকালে, তিনি ঢাকা আবাহনী, শেখ রাসেল এবং রহমতগঞ্জের হয়ে খেলেছেন। ২০২২–২৩ মৌসুমে, তিনি রহমতগঞ্জ হতে বাংলাদেশী ক্লাব ঢাকা মোহামেডানে যোগদান করেছেন।
২০০৫ সালে, ফয়সাল বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ৪০-এর অধিক ম্যাচে অংশগ্রহণ করেছেন। দলগতভাবে, ফয়সাল এপর্যন্ত ৮টি শিরোপা জয়লাভ করেছেন, যার মধ্যে ৭টি ঢাকা আবাহনীর হয়ে এবং ১টি শেখ জামালের হয়ে জয়লাভ করেছেন।
মোহাম্মদ ওয়ালী ফয়সাল ১৯৮৫ সালের ১লা মার্চ তারিখে বাংলাদেশের নারায়ণগঞ্জে জন্মগ্রহণ করেছেন এবং সেখানেই তার শৈশব অতিবাহিত করেছেন। তার মামা আব্দুল্লাহ পারভেজও একজন ফুটবল খেলোয়াড় ছিলেন, মূলত তার মাধ্যমে ফয়সাল ফুটবলে পদার্পণ করেছেন।
২০০৬ সালের ৫ই এপ্রিল তারিখে, মাত্র ২১ বছর ১ মাস ৫ দিন বয়সে, ফয়সাল ফিলিস্তিনের বিরুদ্ধে এক প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন। ম্যাচটি ১–১ গোলে ড্র হয়েছিল। বাংলাদেশের হয়ে অভিষেকের বছরে ফয়সাল সর্বমোট ৪ ম্যাচে অংশগ্রহণ করেছেন।
সোনাহার মল্লিকাদহ ইউনিয়ন

সোনাহার মল্লিকাদহ ইউনিয়ন বাংলাদেশের পঞ্চগড় জেলার দেবীগঞ্জ উপজেলার অন্তর্গত একটি ইউনিয়ন।
এই ইউনিয়নের আয়তন ২১বর্গকিলোমিটার (৯৪১৫ একর)।
উপজেলা হতে ১০ কিলোমিটার দক্ষীণে সোনাহার ইউনিয়ন।
এই ইউনিয়নের অধীনে ৯টি ওয়ার্ড রয়েছে। এই এলাকায় গ্রামের সংখ্যা মোট ১০টি এবং মৌজার সংখ্যা ৭ টি।
এই এলাকায় সর্বমোট ২৩৬০২জন বাস করে। এখানে মুসলমান ৬৪%, হিন্দু ৩৬%।
এই এলাকায় ১০টি প্রাথমিক বিদ্যালয়. ৬টি উচ্চ বিদ্যালয় ৭টি এবতেদায়ী মাদ্রাসা রয়েছে। এই ইউনিয়নের শিক্ষার হার শতকরা প্রায় ৫৯%।
এই ইউনিয়নে ১টি ইউনিয়ন স্বাস্থ্য ও পরিবার কল্যাণকেন্দ্র এবং ১টি কমিউনিটি ক্লিনিক রয়েছে।
কালুখালী উপজেলা

কালুখালী উপজেলা বাংলাদেশের রাজবাড়ী জেলার একটি প্রশাসনিক এলাকা। 
কালুখালী উপজেলার আয়তন ১৬৯.৫৮ বর্গ কিলোমিটার। এ উপজেলা ২৩°৩৩‘ উত্তর অক্ষাংশ এবং ৯০°২৩‘ পূর্ব দ্রাঘিমাংশে অবস্থিত। এর পশ্চিমে পাংশা উপজেলা, পাবনার সুজানগর উপজেলা, দক্ষিণে বালিয়াকান্দি উপজেলা এবং মাগুরার শ্রীপুর উপজেলা, পূর্বে রাজবাড়ীর খাঁনগঞ্জ, চন্দনা ও রামকান্তপুর ইউপি, পশ্চিমে পাংশা পৌরসভা, মৌরাট, পাট্টা ও হাবাসপুর ইউনিয়ন এলাকা।
২০১০ সালে পাংশা উপজেলা ভেঙে কালুখালী উপজেলা প্রতিষ্ঠা লাভ করে! ঐ বছরের জুন মাসে এর আনুষ্ঠানিক কার্যক্রম শুরু হয়!
৭টি ইউনিয়ন নিয়ে কালুখালী উপজেলা গঠিত। ইউনিয়নগুলো হচ্ছেঃ * রতনদিয়া ইউনিয়ন, * কালিকাপুর ইউনিয়ন, * বোয়ালিয়া ইউনিয়ন, * মাঝবাড়ী ইউনিয়ন, * মদাপুর ইউনিয়ন, * মৃগী ইউনিয়ন ও * সাওরাইল ইউনিয়ন।
ঢাকা কুষ্টিয়া মহসড়ক থেকে পায়ে হেটে অথবা ভ্যান, রিক্সা, অটো রিক্সা করে যাওয়া যায়। রাজবাড়ী জেলা থেকে কালুখালী উপজেলার দূরুত্ব প্রায় ১৫ কিঃ মিঃ। রাজবাড়ী থেকে পশ্চিমে পাংশা উপজেলা এবং রাজবাড়ী সদর উপজেলার মাঝখানে অবস্থিত।
টম স্পেন্সার

টমাস উইলিয়াম স্পেন্সার, ওবিই (; জন্ম: ২২ মার্চ, ১৯১৪ - মৃত্যু: ১ নভেম্বর, ১৯৯৫) লন্ডনের ডেপ্টফোর্ড এলাকায় জন্মগ্রহণকারী ইংল্যান্ডের সাবেক প্রথম-শ্রেণীর ক্রিকেটার ছিলেন। এছাড়াও, তিনি আন্তর্জাতিক ক্রিকেটে আম্পায়ারের দায়িত্ব পালন করেন। কাউন্টি ক্রিকেটে কেন্ট দলের পক্ষে প্রতিনিধিত্ব করেন টম স্পেন্সার।
খেলোয়াড়ী জীবন থেকে অবসর নেয়ার পর ১৭ টেস্টে ও ৬টি একদিনের আন্তর্জাতিকের ক্রিকেটে খেলা পরিচালনা করেন। তন্মধ্যে ১৯৭৫ সালের ক্রিকেট বিশ্বকাপের ফাইনালে ডিকি বার্ডের সাথে ওয়েস্ট ইন্ডিজ ও অস্ট্রেলিয়ার মধ্যকার খেলা পরিচালনা অন্যতম।
১৯৭৬ সালে ক্রিকেট খেলায় মূল্যবান সেবা প্রদানের জন্য তাকে ওবিই পদবী প্রদান করা হয়।
কল্পতরু উৎসব

কল্পতরু উৎসব হল একটি হিন্দু উৎসব। রামকৃষ্ণ মঠের সন্ন্যাসীবৃন্দ ও রামকৃষ্ণ মিশনের গৃহস্থরা এই উৎসব পালন করেন। বিশ্বব্যাপী বেদান্ত সোসাইটিগুলিতেও এই উৎসব পালিত হয়।
১৮৮৬ সালের ১ জানুয়ারি এই উৎসব শুরু হয়েছিল। এই দিন রামকৃষ্ণ পরমহংস তাঁর অনুগামীরা ঠাকুর রামকৃষ্ণ পরমহংস কে ঈশ্বরের অবতার বলে ঘোষণা করেছিলেন। বিভিন্ন জায়গায় এই উৎসব পালিত হলেও কাশীপুর উদ্যানবাটীতে (বর্তমানে রামকৃষ্ণ মঠ ও মিশনের একটি শাখাকেন্দ্র) এই উৎসব মহাসমারোহে পালিত হয়। এখানেই রামকৃষ্ণ পরমহংস জীবনের শেষদিনগুলি অতিবাহিত করেছিলেন। রামকৃষ্ণ পরমহংসের অনুগামীরা এই উৎসবকে "ঠাকুরের বিশেষ উৎসব"গুলির অন্যতম উৎসব হিসেবে গণ্য করেন।
দক্ষিণেশ্বর কালীবাড়িতেও এই উৎসব মহাসমারোহে পালিত হয়। সারা দেশ থেকে রামকৃষ্ণ-অনুগামী তীর্থযাত্রীরা এই দিন দক্ষিণেশ্বর কালীবাড়িতে পূজা দিতে আসেন। ২০১০ সালের ১ জানুয়ারি পূর্ব রেল দক্ষিণেশ্বরের তীর্থযাত্রীদের জন্য দুটি বিশেষ ট্রেনের ব্যবস্থা করেছিল। এই উপলক্ষে দরিদ্রদের দাতব্য চিকিৎসা ও কম্বল বিতরণের আয়োজন করা হয়।
১৮৮৬ সালের ১ জানুয়ারি প্রথম কল্পতরু উৎসবের দিনটি রামকৃষ্ণ পরমহংস ও তাঁর অনুগামীদের জীবনে ছিল এক “অভূতপূর্ব তাৎপর্যপূর্ণ ঘটনা।” রামকৃষ্ণ পরমহংস সেই সময় দুরারোগ্য গলার ক্যান্সারে আক্রান্ত হয়েছিলেন এবং তাঁর শারীরিক অবস্থারও যথেষ্ট অবনতি ঘটেছিল। উত্তর কলকাতার কাশীপুর অঞ্চলের একটি বাগানবাড়িতে চিকিৎসার সুবিধার জন্য তাঁকে নিয়ে আসা হয়েছিল। ১ জানুয়ারি একটু সুস্থ বোধ করায় তিনি বাগানে হাঁটতে বেরিয়েছিলেন। সেখানে তিনি তাঁর অনুগামী নাট্যকার গিরিশচন্দ্র ঘোষকে জিজ্ঞাসা করেন, “তোমার কী মনে হয়, আমি কে?” গিরিশচন্দ্র বলেন, তিনি বিশ্বাস করেন যে রামকৃষ্ণ পরমহংস “মানবকল্যাণের জন্য মর্ত্যে অবতীর্ণ ঈশ্বরের অবতার।” রামকৃষ্ণ পরমহংস বলে, “আমি আর কী বলব? তোমাদের চৈতন্য হোক।” এরপর তিনি সমাধিস্থ হয়ে তাঁর প্রত্যেক শিষ্যকে স্পর্শ করেন। রামকৃষ্ণ-অনুগামীদের মতে, তাঁর স্পর্শে সেদিন প্রত্যেকের অদ্ভুত কিছু আধ্যাত্মিক অনুভূতি হয়েছিল।
রামকৃষ্ণ পরমহংসের অন্যতম শিষ্য রামচন্দ্র দত্ত ব্যাখ্যা করে বলেছিলেন, সেই দিন রামকৃষ্ণ পরমহংস হিন্দু পুরাণে বর্ণিত কল্পতরুতে পরিণত হয়েছিলেন। তিনিই এই দিনটিকে কল্পতরু দিবস নাম দিয়েছিলেন, যা পরে কল্পতরু উৎসব নামে পরিণত হয়েছিল। উল্লেখ্য, এই দিন রামকৃষ্ণ পরমহংসের গৃহস্থ শিষ্যরাই তাঁর কাছে উপস্থিত ছিলেন। তাঁর সন্ন্যাসী শিষ্যেরা সেই দিন তাঁর কাছে ছিলেন না।
একদিনের আন্তর্জাতিক ক্রিকেট আম্পায়ারদের তালিকা

আম্পায়ার হিসেবে যারা কমপক্ষে একটি একদিনের আন্তর্জাতিক ক্রিকেট খেলা পরিচালনা করেছেন, তাদের তালিকা নিম্নে অক্ষর অনুযায়ী দেয়া হলো। ১৪ নভেম্বর, ২০১৪ তারিখ পর্যন্ত সম্পন্ন একদিনের আন্তর্জাতিক পর্যন্ত সর্বমোট ৩৫২জন আম্পায়ার খেলায় পরিচালকের ভূমিকায় অবতীর্ণ হয়েছেন। ৫ জানুয়ারি, ১৯৭১ তারিখে মেলবোর্নে অস্ট্রেলিয়া ও ইংল্যান্ডের মধ্যকার প্রথম একদিনের আন্তর্জাতিক অনুষ্ঠিত হয়। ঐ খেলা পরিচালনায় সহায়তা করেছিলেন - টম ব্রুকস ও লো রোয়ান।
ঢাকাদক্ষিণ বহুমূখী উচ্চ বিদ্যালয় ও কলেজ

ঢাকাদক্ষিণ বহুমূখী উচ্চ বিদ্যালয় ও কলেজ সিলেট জেলার গোলাপগঞ্জ উপজেলার ঢাকাদক্ষিণ ইউনিয়নে অবস্থিত একটি বিদ্যালয়। এটি ১৮৯৮ সালে প্রতিষ্ঠিত।
১৮৯৮ সালে ঢাকাদক্ষিণ পরগনার দত্তরাইল গ্রামে <nowiki>"দত্তরাইল মিডল ইংলিশ স্কুল"</nowiki> নামে একটি বিদ্যালয় প্রতিষ্ঠা করেন। ১৯৪৪ সালের এপ্রিল মাস থেকে বিদ্যালয়টিকে একটি হাই ইংলিশ স্কুলে পরিণত হয়।
১৯৯৮ সাল থেকে বিদ্যালয়ে বিজ্ঞান ও কৃষি বিজ্ঞান শাখা চালু করা হয়। এ সময় থেকে বিদ্যালয়টির নামকরণ করা হয় ঢাকাদক্ষিণ বহুমুখী উচ্চবিদ্যালয়, দত্তরাইল। ১৯৯৫ সালে বিদ্যালয়ে উচ্চ-মাধ্যমিক (বিজ্ঞান ও মানবিক) শাখা চালু করা হয়।
অমিয়া ঠাকুর

অমিয়া ঠাকুর () (জন্মঃ১৯০৮; মৃত্যুঃ১৯৮৬) একজন বাঙ্গালী সঙ্গীত শিল্পী যিনি রবীন্দ্র সঙ্গীতের অন্যতম সূক্ষ ও শুদ্ধ শিল্পী হিসেবে বিবেচিত হয়ে থাকেন। অমিয়া রবীন্দ্রনাথ ঠাকুরের সরাসরি সংস্পর্শে রবীন্দ্র সঙ্গীত শেখাদের একজন। তিনি রবীন্দ্রনাথের "মায়ার খেলা" নৃত্য-নাট্যে পদ্মের ভূমিকায় কাজ করেন। পরবর্তিতে তিনি রবীন্দ্রনাথের বড় ভাইয়ের নাতিকে বিবাহ করে ঠাকুর পরিবারের একজন সদস্যে পরিণত হন।
বিবাহের পর অমিয়া ঠাকুর মূলত রবীন্দ্রনাথের জন্মদিন বা বিশেষ দিবসেই কেবল জনসম্মুখে সঙ্গীত পরিবেশন করতেন। তিনি সত্যজিৎ রায়ের কাঞ্চনজঙ্ঘা চলচ্চিত্রে জন্য 'এ পরবাসে রবে কে হায়' গানটি গেয়েছিলেন। অমিয়া ঠাকুরের কণ্ঠে গীত সমুখে শান্তিপারাবার - ভাসাও তরণী হে কর্ণধার গানটি প্রথম হিন্দুস্তান রেকর্ডে (এইচ ১১৯৭৫) প্রকাশিত হয়।
হীরের আংটি

হীরের আংটি ১৯৯২ সালের একটি বাংলা ভারতীয় চলচ্চিত্র। শীর্ষেন্দু মুখোপাধ্যায়ের একই নামের একটি গল্প অবলম্বনে পরিচালনা করেছেন ঋতুপর্ণ ঘোষ। প্রধান চরিত্রে অভিনয় করেছেন মুনমুন সেন এবং বসন্ত চৌধুরী।
গন্ধর্ব কুমারের আগমন রতনলাল বাবুর বাড়িতে দুর্গাপূজার উৎসবের মেজাজকে ব্যাহত করে। গন্ধর্ব তার জাদুকরী কৌশলে রতনলালের নাতি-নাতনি হাবুল এবং তিন্নিকে মোহিত করে। তারপরে তিনি একটি দীর্ঘ ভুলে যাওয়া গোপন কথা প্রকাশ করেন যেখানে তিনি রতনলালের পৈতৃক সম্পত্তির উত্তরাধিকারী বলে দাবি করেন। এটি পুরো পরিবারকে হতবাক করে এবং নাটকীয় ঘটনার পর একটি বিষাদ সৃষ্টি করে। প্রকাশ পায় গন্ধর্ব নকল। গন্ধর্ব কুমারের জন্য ম্যাজিক ট্রিক কাজ করুক বা না করুক সেটাই ক্লাইম্যাক্স তৈরি করে।
দহন (১৯৯৭-এর চলচ্চিত্র)

দহন ১৯৯৭ সালে মুক্তিপ্রাপ্ত ঋতুপর্ণ ঘোষ পরিচালিত একটি ভারতীয় বাংলা ফিচার চলচ্চিত্র। সুচিত্রা ভট্টাচার্য রচিত একই নামের উপন্যাস অবলম্বনে চলচ্চিত্রটি রচনা করেছেন সুচিত্রা ভট্টাচার্য। অভিনয়ে ছিলেন শকুন্তলা বড়ুয়া, অভিষেক চট্টোপাধ্যায়, ইন্দ্রাণী হালদার, শুভেন্দু চট্টোপাধ্যায়, ঋতুপর্ণা সেনগুপ্ত, সুচিত্রা মিত্র প্রমুখ।
এটি ৪৫তম জাতীয় চলচ্চিত্র পুরস্কারে শ্রেষ্ঠ বাংলা ভাষার পূর্ণদৈর্ঘ্য চলচ্চিত্রের জন্য রাষ্ট্রপতির রৌপ্য পদক, শ্রেষ্ঠ চিত্রনাট্য (ঋতুপর্ণ ঘোষ) এবং শ্রেষ্ঠ অভিনেত্রী (ইন্দ্রাণী হালদার ও ঋতুপর্ণা সেনগুপ্ত) বিভাগে তিনটি পুরস্কার অর্জন করে।
রমিতা (ঋতুপর্ণা সেনগুপ্ত) এবং পলাশ (অভিষেক চট্টোপাধ্যায়) নামক এক নবদম্পতি রাস্তায় আক্রান্ত হয়। গুন্ডারা রমিতাকে শারীরিকভাবে নিগ্রহ করে কিন্তু কেউ তাদের সাহায্য করতে এগিয়ে আসে না। এই ঘটনা দেখে স্কুল শিক্ষিকা ঝিনুক (ইন্দ্রাণী হালদার) তাদের সাহায্য করার ঘটনাস্থলে দৌড়ে যায়। ঝিনুক পুলিশকে সাহায্য করে আক্রমণকারীদের শাস্তি দেওয়ার জন্য চেষ্টা শুরু করে কিন্তু এক সময়, আক্রান্ত দম্পতি নিজেরাই এই মামলায় জড়াতে না চাওয়ায় ঝিনুক প্রচণ্ড হতাশ হয়।
বাড়িওয়ালি

বাড়িওয়ালি (, The Lady of the House) ঋতুপর্ণ ঘোষ পরিচালিত ২০০০ সালে মুক্তিপ্রাপ্ত ভারতীয় চলচ্চিত্র। মূল চরিত্র অভিনয় করেছেন কিরণ খের, রূপা গঙ্গোপাধ্যায় এবং চিরঞ্জিত চক্রবর্তী।
এই ছবির কেন্দ্রীয় চরিত্র বনলতা ( কিরণ খের), বিয়ের দুদিন আগে সাপের কামড়ে তার হবু স্বামীর মৃত্যুর পর থেকে সে একাই থাকে। বাড়িতে তার সঙ্গী তার কাজের মেয়ে মালতী (সুদীপ্তা চক্রবর্তী) আর প্রসন্ন।এই বড় বাড়ির নির্জনতায় সে অভ্যস্ত হয়ে গিয়েছে, খুব প্রয়োজন না থাকলে সে বাড়ির বাইরে যায় না।
হঠাৎই একজন চলচ্চিত্র পরিচালক (চিরঞ্জিত চক্রবর্তী)তাঁর ছবি তৈরির জন্য বাড়িটির একটি অংশ ভাড়া নিতে চাইলে বনলতা প্রাথমিক ভাবে আপত্তি জানালেও পরে রাজি হয়। ছবির সুদর্শন পরিচালক দীপঙ্কর,ছবির নায়িকা সুদেষ্ণা (রূপা গঙ্গোপাধ্যায়) এবং আরও অনেক অভিনেতা অভিনেত্রী, কলাকুশলীদের ভিড়ে বাড়ি সরগরম। বনলতা জানত দীপঙ্কর বিবাহিত, এমনকী সুদেষ্ণার সাথে তার পূর্ব প্রণয়ের সম্পর্কের কথাও তার অজানা ছিল না। সব সত্ত্বেও মধ্যবয়সি বনলতা দীপঙ্করের প্রতি আগ্রহী, তার মনে হয় এই রকম একজন মানুষের জন্য সে অপেক্ষা করছিল।
দীপঙ্কর এই সুযোগের সদ্ব্যবহার করে, বনলতাকে তার ছবিতে একটা ছোট অংশে অভিনয় করতে অনুরোধ করে। এক সময় শুটিং শেষ হয়, লোকজনরা সকলেই চলে যায়। বনলতার একাকিত্ব আরও বেশি মনে হয়। বনলতা একের পর এক চিঠি পাঠাতে থাকে। দীপঙ্করকে কিন্তু বনলতার চিঠির কোনো উত্তর আসে না।ছবিটি মুক্তি পাওয়ার পর দেখতে যাওয়ার আগে বনলতা দেবাশিসের পাঠানো চিঠির মধ্যে দিয়ে জানতে পারে যে তার অভিনয় করা অংশটুকু ছবি থেকে বাদ দেওয়া হয়েছে।
দহন

দহন বা জ্বলন, একটি উচ্চ তাপমাত্রার তাপোৎপাদী জারণ-বিজারণ বিক্রিয়া যা মূলত জ্বালানী ও অক্সিডেন্টের (সাধারণত অক্সিজেন) মধ্যে হয়ে থাকে। সাধারণত এটি অক্সিডাইজড বা গ্যাসীয় পদার্থর মিশ্রণ হিসেবে ধোয়া আকারে বের হয়। দহনে সর্বদা আগুন সৃষ্টি করে না, কারণ একটি শিখা তখনই দৃশ্যমান হয় যখন দহনকারী পদার্থগুলি বাষ্পীভূত হয়, যখন দহন ঘটে তখন বৈশিষ্ট্যসূচক শিখা তৈরি হয়। দহন শুরু করার জন্য সক্রিয়ণ শক্তিকে অবশ্যই অতিক্রম করতে হবে (যেমন, আগুন জ্বালানোর জন্য একটি দিয়াশলাই ব্যবহার করে), তেমনি একটি শিখা থেকে দহন চলমান রাখার জন্য যথেষ্ট শক্তি সরবরাহ করতে হবে। 
একটি হাইড্রোকার্বন দহনের জন্য সাধারণ রাসায়নিক সমীকরণ নিম্নরূপ -
formula_1
প্রোপেন-এর জন্য এই সমীকরণের আকার নিম্নরূপ হবে-
formula_2
সম্পূর্ণ দহনে, বিক্রিয়কটি অক্সিজেনের সাহায্যে জ্বলে এবং সীমিত সংখ্যক উৎপাদ পদার্থ উৎপন্ন করে। যখন একটি হাইড্রোকার্বন অক্সিজেনে জ্বলে, তখন প্রতিক্রিয়াটি প্রধানত কার্বন ডাই অক্সাইড এবং পানি উৎপন্ন করে।
<chem>2H_2(g){+}O_2(g)\rightarrow 2H_2O\uparrow</chem>
যখন কোনো মৌল জ্বলে, তখন উৎপাদ পদার্থ প্রধানত সেই মৌলটির সবচেয়ে সাধারণ অক্সাইড হয়। কার্বন কার্বন ডাই অক্সাইড উৎপন্ন করবে, সালফার সালফার ডাই অক্সাইড উৎপন্ন করবে, এবং লোহা লোহা(III) অক্সাইড উৎপন্ন করবে।অক্সিজেন যখন অক্সিডেন্ট হিসাবে কাজ করে তখন নাইট্রোজেনকে একটি দহনযোগ্য পদার্থ হিসেবে বিবেচনা করা হয় না । তবুও, বায়ু যখন অক্সিডেটিভ হয় তখন সামান্য পরিমাণে বিভিন্ন নাইট্রোজেন অক্সাইড (সাধারণত সংকেত ) তৈরি হয়।
অপূর্ণ দহন তখন ঘটে যখন জ্বালানি সম্পূর্ণ জারিত করে কার্বন ডাই অক্সাইড এবং পানি উৎপাদনের জন্য পর্যাপ্ত পরিমানে অক্সিজেন থাকে না।আবার যখন দহন প্রক্রিয়া কোনো তাপ শোষক দ্বারা শীতলীকরণ করা হয় তখনও এটা হয়ে থাকে। সম্পূর্ণ দহনের মতো অপূর্ণ দহনের মাধ্যমেও পানি উৎপন্ন হয়, তবে কার্বন ডাই অক্সাইডের পরিবর্তে কার্বন এবং কার্বন মনোক্সাইড উৎপন্ন হয়।
সাধারণত, অক্সিজেনে একটি হাইড্রোকার্বন এর স্টকিওমিতিক দহনের জন্য রাসায়নিক সমীকরণ হলো: 
formula_3
উদাহরণস্বরূপ, অক্সিজেনে মিথেন এর স্টকিওমিতিক দহন সমীকরণ হলো:
<chem>\underset{methane}{CH4} + 2O2 -> CO2 + 2H2O</chem>
যদি স্টকিওমিতিক দহন বায়ুকে অক্সিজেনের উৎস হিসেবে ব্যবহার করে ঘটে, তাহলে বায়ুতে উপস্থিত নাইট্রোজেন (পৃথিবীর বায়ুমণ্ডল) সমীকরণে যোগ করা যেতে পারে (যদিও এটি বিক্রিয়া করে না) জ্বালানির বায়ুতে স্টকিওমিতিক গঠন এবং উৎপন্ন গ্যাসের গঠন দেখানোর জন্য বায়ুর সমস্ত অক্সিজেনবিহীন উপাদানকে নাইট্রোজেন ধরে নিলে, নাইট্রোজেন-অক্সিজেন অনুপাত 3.77 হয়, অর্থাৎ (100% − %) / %, যেখানে শতকরা আয়তনের 20.95%
formula_4 যেখানে formula_5
উদাহরণস্বরূপ, বায়ুতে মিথেনের স্টকিওমিতিক দহন হলো: 
formula_6
বায়ুতে মিথেনের স্টকিওমিতিক গঠন হলো 1 / (1 + 2 + 7.54) = 9.49% আয়তন।
CHO এর বায়ুতে স্টকিওমিতিক দহন বিক্রিয়া: 
formula_7
CHOS এর স্টকিওমিতিক দহন বিক্রিয়া:
formula_8
CHONS এর স্টকিওমিতিক দহন বিক্রিয়া:
formula_9
CHOF এর স্টকিওমিতিক দহন বিক্রিয়া: